Dapatkan KAX, Teman Anda Eksklusif Dengan Xpax Sekarang!

Sekarang ini, pastinya anda semua sudah tahu akan kewujudan patung comel KAX yang menjadi kegilaan para selebriti sehingga ianya dibawa kemana mana sahaja sebagai teman sejati, sehidup semati katanya.

KAX yang menjadi pilihan ramai selebriti kesayangan anda seperti Najwa Latif, Fizo Omar, Yana Samsudin, Nad Zainal dan ramai lagi itu kini boleh anda dapati dengan mudah sekali. Tidak perlu keluar belanja beratus ringgit pun.

Sebelum itu, kalau anda belum tahu KAX ini mempunyai lapan karakter comel untuk anda semua kumpul bersempena dengan demam Piala Dunia yang akan berlangsung tidak lama lagi. Dan, pasti ada karakter yang kena dengan jiwa anda.

Karakter KAX yang ada adalah Romeo (yang memakai jersi Belanda), Harley (jersi Sepanyol), Jasper (jersi Argentina), Peachy (jersi England), Dolly (jersi Brazil), Foxy (jersi Portugal), Mia (jersi Itali) dan Joey (jersi Jerman).

Bukan sekadar berbeza kerana jersi yang mewakili negara dalam musim Piala Dunia — mereka juga mempunyai personaliti berbeza yang buat mereka menarik untuk dimiliki.

Dari Jasper yang sentiasa cool & tenang, Romeo yang seperti namanya pandai memikat wanita, Harley yang sukakan cabaran, Joey yang sentiasa cerita sehinggalah Mia yang gemar bersikap spontan dalam apa situasi pun, pasti akan ada yang kena dengan peribadi anda.

Dan, anda pasti tertanya tanya cara untuk dapatkan patung comel KAX ini. Mudah sahaja.

Jika anda pengguna Celcom Xpax, anda hanya perlu melanggan mana mana PEK yang ditawarkan di bawah dan belanja hanya RM7 seminggu. Bukan itu sahaja, jika anda melanggan Mobile Internet pada RM38 sebulan, anda akan menerima 2 KAX.

Jika anda belum menjadi pengguna Celcom Xpax, anda hanya perlu mendaftar dan tambah nilai sebanyak minimum RM30 dalam tempoh 7 hari dari tarikh pengaktifan akaun dan anda akan menerima 2 patung eksklusif KAX.

Selepas anda buat semua di atas, anda akan menerima KOD KHAS untuk anda bawa ke mana mana rangkaian Blue Cube atau pengedar sah Celcom untuk mengambil patung comel KAX anda. Itu sahaja, mudah dan seronok!

Jangan lupa untuk dapatkan kesemua lapan patung comel KAX ini sebelum kehabisan kerana ianya edisi terhad! Untuk maklumat lanjut, layari laman rasmi KAX di xpax.com.my/kax. Jom!


Fesyen Selebriti Di Pelancaran Program Hiburan Baru, hlive! Astro

Nampaknya sebuah lagi program hiburan akan menghiasi hari hari anda dan kali ini ianya diberi nama hlive! terbitan pihak Astro. Program baru ini menawarkan liputan komprehensif berita hiburan tanpa henti yang terkini melalui platform tonton, dengar dan baca. hlive! dengan kerjasama E! News juga membawakan liputan-liputan antarabangsa secara ekskusif.

Program terbaru hlive! ini bakal dikemudi oleh 4 pengacara baru yang hebat. Dahlia Shazwan, Nabil Mahir, Shalma Ainaa dan Alif Farhan dan diterajui oleh Datuk Aznil Haji Nawawi.

Program hlive! akan bersiaran secara langsung sebanyak dua kali sehari pada setiap hari Isnin hingga Sabtu, jam 1.00 petang dan 8.30 malam bermula 26 Mei secara ekslusif di Astro Ria (104) dan siaran serentak di Maya HD (135).

Satu majlis pelancaran untuk program baru ini telah diadakan baru baru ini di Kuala Lumpur dan berikut beberapa gaya juga fesyen selebriti yang hadir termasuklah nama nama popular seperti Zizan Razak, Emma Maembong, Tasha Shilla, Sharifah Sakinah, Hafiz Suip, Dato’ Siti Nurhaliza, Uqasha Senrose dan ramai lagi. Enjoice! (rtky/bsr)


Tasha Shilla Akui Rimas Dengan Komen Para Peminat Di Instagram

Tasha Shilla tidak pernah menyembunyikan pada siapa dia berkawan ataupun bercinta. Bila Tasha sendiri mengaku dan mendedahkan hubungan cinta bersama Hans, dia semakin galak dipalit kontroversi.

Bagi Tasha, dia tidak ambil peduli tapi akui rimas bila ramai yang singgah ke laman Instagram miliknya dan meninggalkan pelbagai komen yang dilihat kurang senang dengan setiap tindak tanduk yang dilakukan.

“Tasha rimas dan sedikit tertekan dengan komen-komen di Instagram tapi apa yang perlu dibuat adalah teruskan je aktiviti harian dan kehidupan seperti biasa. Memang tak nafikan Tasha penat tapi Tasha dan orang kat luar sana pun manusia biasa. Tasha tak boleh nak jaga hati orang lain tapi kena pentingkan diri sendiri”

“Di Instagram pun Tasha dah beritahu, siapa yang sekadar follow dan komen yang agak kurang ajar Tasha akan block. Hans pun kadang-kadang rimas tapi so far dia okay. Dia sedang belajar nak adapt dan memahami dunia Tasha”

Untuk bercinta dan berkawan dengan sesiapa sahaja adalah hak peribadinya. Orang ramai tidak perlu mengatur dan menetukan dengan siapa dia berkawan. Dia meminta orang ramai agar hormati keputusannya untuk bercinta atau berkawan dengan sesiapa saja. Tasha juga sudah menyatakan kesediaan untuk berumahtangga.

“Tasha tak perlu nak jaga hati peminat. Peminat perlu faham, mereka kena terima diri Tasha seadanya dengan siapa Tasha nak berkawan. Bukan dengan cara control Tasha. Keluarga kami dah pun merestui hubungan ini dan itu dah cukup bagi Tasha”

Namun tidak lama selepas itu keluar pula cerita yang mengatakan bisnes keluarga teman lelakinya selama ini ditaja oleh Tasha Shilla. Dia terkejut dan jelas sekali tidak tahu menahu tentang gossip itu. Tasha menyangkal tuduhan tersebut adalah sama sekali tidak benar.

“Tak! Keluarga Hans memang ada bisnes sendiri. Tasha memang tak tahu langsung pasal penajaan ni. So far Tasha yang banyak belajar dari Hans tentang bisnes”

Manakala ketika ditanya tentang perancangan dan perjalanan seninya selepas berkahwin, kata Tasha dia tidak akan meninggalkan bidang lakonan namun akan sedikit memperlahankan aktiviti seninya bagi memberi tumpuan pada keluarga dan bisnes suaminya kelak. (rtky/bsr)


Lisdawati Sudah Pun Maafkan Sharnaaz Ahmad, Tidak Kisah Berlakon Sama

Sejak balik dari menunaikan umrah Mac lalu, Lisdawati ketika ditemui di majlis pelancaran hlive! Astro petang semalam dilihat semakin berseri menanti kelahiran anak ketiga yang dijangka akan lahir hujung bulan ini.

Walau menempuh pelbagai ujian dan kontroversi sepajang awal tahun ini, dia bersyukur masih diberi rezeki yang tidak putus dari Allah Swt. Malah sudah menandatangi beberapa kontrak selepas habis proses pantang nanti.

Ditanya tentang susulan kes yang melibatkan Sharnaaz Ahmad, jelas Lisdawati, dia sudah pun memaafkan Sharnaaz Ahmad.

“Syukur alhamdulillah selepas balik umrah, I sangat tenang. Rezeki pun tak putus. I dah cuci semuanya di Mekah. I dah berdoa dan dah maafkan semuanya. I dah taknak ada apa-apa agenda lepas ni dan taknak ada sebarang cerita dan serahkan pada Allah yang selebihnya”

Namun lain pula khabarnya apabila suami Lisdawati iaitu Fauzi Nawawi telah mengeluarkan statement menunggu surat saman dari Sharnaaz Ahmad.

Respon Lisdawati pada soalan tersebut, dia tidak mahu masuk campur dalam urusan pihak lelaki. Apa yang penting, dia dan suaminya, mereka tidak mahu memanjangkan kisah pergaduhan yang dah berlaku sebelum ini. Lisdawati sendiri terbuka jika Sharnaaz mahu berjumpa dengannya.

Jika ditakdirkan mereka digandingkan bersama dalam lakonan, bagi Lisdawati sebagai seorang pelakon perkara tersebut tidak memberi masalah kepadanya.

“Tiada sekatan untuk berlakon sama balik. Industri ni kecil. I tak pernah bermusuh dengan sesiapa dan tak pernah create musuh. Cuma I minta maaf kalau ada yang tak suka kat I. jika ada yang tak puas hati dengan I, datang jumpa dan beritahu. I manusia biasa. Kita ceriakan hidup dan positif kan fikiran,” tambahnya lagi. (rtky/bsr)


Liyana Jasmay Telah Selamat Lahirkan Bayi Perempuan

Diraikan dalam majlis perkahwinan gilang gemilang pada Februari 2013 dan kelmarin, kira-kira jam 7.40 petang, bertempat di Pusat Perubatan Prince Court, pelakon Liyana Jasmay telah selamat melahirkan seorang bayi comel perempuan seberat 2.9 kg secara normal.

Dihubungi Kosmo! semalam, ibu Liyana iaitu Datin Habsah meyatakan rasa syukur dan gembira dengan kelahiran cucu ke-enam yang merupakan bayi sulung pasangan Liyana dan Fathuddin.

UPDATE-1: Liyana Jasmay telah kongsikan gambar pertama anak beliau di Instagram dan pasangan ini menamakan anak sulung mereka Sofia Arissa. Sedap namanya.

“Alhamdulillah, kedua-dua nya berada dalam keadaan sihat. Kami sekeluarga terutamanya Fathuddin sangat gembira dengan kelahiran anak pertama mereka,“ terang Datin Habsah.

Liyana akan ditahan di wad untuk beberapa hari lagi sebelum mendapat kebenaran pulang berpantang di rumah mereka. Tahniah buat Liyana Jasmay dan suami! (rtky/bsr)


Barisan Selebriti Terkenal Memeriahkan Pelancaran hlive! Astro 12 Mei Ini

Jika anda mengikuti perkembangan para selebriti popular dan terkenal di laman Instagram, sejak beberapa hari kebelakangan ini mereka ada memuat naik jemputan ke menghadiri parti televisyen dan pelancaran hLive! anjuran Astro pada 12 Mei ini.

Nama nama besar dalam dunia hiburan dan fesyen seperti Aaron Aziz, Natasha Hudson, Zizan Nin, Nelydia Senrose, Sherry Ibrahim, Hafiz Suip, Scha Al Yahya, Awal Ashaari, Altimet, Hanis Zalikha, Vanidah Imran, Stacy, Altimet, Alia Bastamam, Rizman Ruzaini, Neelofa, Anuar Zain, Emma Maembong, Zizan Razak telah mengesahkan kehadiran mereka.

Parti Hiburan yang akan di adakan di Stadium Chin Woo, Kuala Lumpur akan turut akan dihadiri pereka-pereka fesyen terkenal tanah air, penerbit serta mereka yang terlibat di dalam dunia televisyen, filem dan hiburan secara keseluruhan.

Parti yang akan menggabungkan elemen radio, majalah dan televisyen secara eksklusif. Ini akan memberikan pengalaman yang unik buat tetamu yang hadir. Yang pasti, dua orang penyanyi terkenal tanah air bakal membuat persembahan pada malam itu serta lebih banyak kejutan bakal menanti para tetamu dan juga peminat pada malam itu.

Di atas sambutan hangat, para jemputan yang terdiri daripada selebriti dan mereka yang berada dalam industri dinasihatkan untuk meletakkan kereta di Stadium Merdeka bermula 7.30 malam dan limo khas akan menanti dan membawa mereka ke Stadium Chin Woo.

Berkonsepkan tema pakaian “Dress Up and Suit Up”. Pada saat ini, selebriti masih mencari-cari busana dan pakaian yang unik.. Apa jua yang digayakan dikalangan mereka yang melintasi karpet ungu hlive! pastinya akan menjadi perhatian editor fesyen, peminat dan pengkritik fesyen.

Ada banyak sebab selebriti dan jemputan yang hadir harus lebih berhati-hati ketika berpakaian kerana parti ini turut akan menampilkan glam-cam 360 serta live review di laman sosial dan laman web (www.hlive.com.my).

Ikuti perkembangan acara hebat ini dan juga berita terkini serta laporan LIVE hlive! melalui Twitter: @officialhlive dan juga Instagram: @officialhlive #hlive.

p/s: Dengar dengar security access sangat ketat. Jemputan dinasihatkan membawa kad & para selebriti yang dijemput dinasihatkan untuk RSVP menerusi akaun Instagram.


Heliza Sebak Lihat Umat Islam Menderita Di Bumi Syria

Agak lama rasanya kita tidak mendengar khabar penyanyi dan pengacara Heliza Helmi yang kini aktif menyertai misi-misi kemanusiaan dalam membantu umat Islam di negara Timur Tengah yang kini sedang bergolak.

Menceritakan pengalamannya baru-baru ini yang menyertai misi ke Syria yang ditaja sepenuhnya oleh Muslim Care membuatkan dia sedih dan sebak melihat penderitaan yang dialami oleh umat Islam di sana.

“Saya ke sana bersama-sama dengan beberapa orang artis yang lain seperti Salima Habibi, dan Unic yang ditaja sepenuhnya oleh Muslim Care. Tujuan kami adalah untuk mengumpul dana dan melalui dana tersebut kita saluran bantuan kepada mereka,” katanya memulakan perbualan.

Tambahnya lagi, sebaik sahaja sampai di Syria, dia agak terkejut apabila melihatkan perkampungan pelarian mereka yang begitu daif sekali sehinggakan dia berasakan sebak dan sedih melihat kedaifan mereka.

“Saya terkejut apabila pertama kali sampai di sana melihatkan perkampungan pelarian mereka yang begitu daif sekali dengan beratapkan khemah yang bocor dan juga saluran air yang tercemar. Begitu kasihan sekali melihat mereka menderita akibat peperangan. Bersyukurlah kerana negara kita masih aman dan tenteram,” ujarnya.

Sementara itu, Heliza juga turut memberikan sedikit komen mengenai fesyen berhijab dan juga bagi orang yang mahu memulakan proses untuk berhijab.

“Orang yang baru nak berhijab kita kena sokong mereka dan di situlah pentingnya motivasi oleh orang-orang di sekeliling untuk mengajar cara pemakaian yang betul. Banyak cara untuk kita menegur tetapi bukan menghukum. Biarlah kita tegur-menegur secara berhikmah dan dengan ini sedikit demi sedikit mereka akan memakainya dengan ada yang betul dan teratur mengikut lunas-lunas Islam,” katanya.

Menceritakan mengenai perkembangan seninya pula, dia kini dalam proses untuk menyiapkan album solonya dan juga album yang berkoloborasi bersama dengan Salima Habibi. Selain itu, dia juga aktif dalam bidang pengacaraan. (rtky/hfz)


Zain Saidin: Apa Pun Yang Kami Berdua Buat, Mesti Jadi Kontroversi

“Apa-apa gambar kami tak kisahlah sama ada saya atau isteri saya yang muat naik di laman instagram, tetap akan jadi kontroversi, tetap akan jadi cerita. Jadi saya dah jangka dah yang gambar tu akan diperkatakan ramai, saya dah biasa kalau jadi buat mulut orang. Saya tak kisah”

“Tapi sebenarnya gambar tu tak ada isu pun. Saya saja upload,” itu kata pelakon Zain Saidin ketika ditemui pada sidang media sitkom popular yang berkonsepkan pendidikan, Oh My English musim ketiga di S.M.K Sri Serdang, semalam.

Dua hari lalu pasangan selebriti sensasi itu memuat naik sekeping foto mereka. Apa yang menjadi bualan hangat ramai adalah kerana foto berkenaan memperlihatkan mereka sedang berbaring di atas katil dan Zain seperti dalam keadaan tidak berbaju.

Tambah suami kepada aktres Rozita Che Wan ini lagi, selagi gambar itu tidak menjejaskan kerja juga nama baik keluarganya, dia tidak akan memadamkan gambar berkenaan dari akaun Instagram miliknya.

“Bagi saya, janji gambar yang saya muat naik itu tidak menunjukkan sesuatu yang melampau atau yang tidak sepatutnya dilihat umum. Dan setakat ini, gambar itu tidak menjejaskan kerja juga nama baik keluarga saya. Jadi saya akan biarkan saja gambar itu. Saya tak akan padam”

Dalam pada itu Zain turut meluahkan rasa berdebar dan teruja kerana bakal bergelar ayah tidak lama lagi. Begitupun dia dan Che Tah belum membuat apa-apa persiapan menyambut cahaya mata mereka memandangkan usia kandungan Che Ta baru berusia tiga bulan.

“Saya tahu Che Tah nak sangat anak perempuan. Bagi saya pula, saya tak mahu berharap sangat. Saya terima apa saja pemberian Allah”

“Buat masa ini kami belum buat apa-apa persiapan. Tapi masa kahwin hari tu, ada kawan yang hadiahkan katil bayi. Tapi kalau kami keluar negara untuk bercuti, kami akan beli beberapa barang bayi sebagai persiapan sedikit demi sedikit,” katanya.

Mengenai perkembangan karier pula, Zain muncul dalam sitkom ‘Oh My English!’ (OME!) musim ketiga mulai 18 Mei ini. Selain, dia bakal menjalani penggambaran sebuah telemovie di New Zealand selama dua minggu. (rtky/fr)


Enot Hidap Kanser Usus Tahap 2, Buat Rawatan Kampung

Setahun kelibatnya jarang dilihat di kaca televisyen. Mungkin ramai menyangka kehilangan Enot di kaca televisyen dek kerana kekurangan tawaran berlakon. Mungkin ya, mungkin juga dia terlalu sibuk dengan tempahan cookies yang sedang rancak diusahakan.

Bukan itu sahaja, Enot rupanya sedang menderita penyakit kanser usus tahap ke-2. Beritahu Enot, dia sama sekali tidak akan menjalankan rawatan chemotherapy mahupun pembedahan. Baginya, selagi mampu diikhtiar secara tradisional, dia akan tetap mencuba.

“Saya menghidap kanser usus Stage 2. Dah hampir setahun. Saya tidak akan buat kimoterapi kerana majoriti family saya meninggal kerana chemo. Saya cuma gunakan rawatan kampung”

“Hanya ada satu saja penawar untuk kanser iaitu semangat. Bila patah semangat, rosak semuanya,” jelas Enot.

Namun Enot bersyukur kesihatan nya beransur baik. Malah sudah mampu melihat beberapa perubahan yang berlaku pada dirinya. Dia turut mengamalkan produk yang disyor kawan baiknya, Didie Alias.

Selepas satu persatu masalah timbul, jelas Enot dua anak hasil perkongsian hidup bersama suami pertama yang menjadi pemangkin dan pembakar semangat untuk terus bertahan hingga ke saat ini. Malah anak-anak tidak membiarkan Enot bersendirian di rumah. Terlebih dahulu sebelum ini, Enot sudah banyak kali jatuh pengsan.

Anak-anak sanggup berpindah sekolah demi menjaga ibunya di rumah. Seorang sekolah pagi dan seorang sekolah petang. (rtky/bsr)


Hari Ini Dalam Hiburan (N.550)

VIDEO HARI INI: Kepada yang berminat untuk belajar sejarah pembentukan negara Korea yang terbahagi dua ketika ini, video di atas memberikan informasi jelas tentang apa yang berlaku dengan animasi dan penceritaan menarik. Kami suka.

Studio perfileman di sebalik filem hits The Hunger Games baru sahaja membuat pengumuman yang mereka dalam perancangan untuk menerbitkan sebuah filem penuh berdasarkan siri TV superhero popular, Mighty Morphin Power Rangers. OH MY GOD! – The Verge

Drama televisyen popular Korea, Man From the Stars yang mendapat perhatian ramai ketika ini khabarnya akan dibawa ke tanah besar China dalam bentuk filem sekitar Ogos 2014 kelak. Di sini, siapa yang layan? Nampak menarik. – Soompi

Personaliti TV berusia 54 tahun, Simon Cowell nampaknya semakin terbuka dengan aktiviti kekeluargaan lebih lebih lagi dengan kelahiran anak sulungnya, Eric selepas berkongsi gambar anak kecil itu di media sosial. – Us Weekly

Bintang filem Avatar, Sam Worthington khabarnya sudah terlepas dari tuduhan mengasari seorang jurugambar di New York dengan syarat beliau perlu bebas dari melakukan sebarang kesalahan jenayah untuk tempoh enam bulan akan datang. – Huff. Post

Sayangkan anak, apa pun tidak mengapa. Brad Pitt baru baru dikhabarkan telah membeli sebuah lukisan potret Justin Bieber untuk anaknya, Pax yang merupakan peminat tegar penyanyi remaja itu. Patut beli sahaja Justine Bieber terus, eh. – Sowetan


Zizan Razak Tidak Bimbang, Yakin Emma Maembong Pandai Jaga Diri

Sebelum itu, gambar di atas yang pada awalnya dimuatnaik di akaun Instagram Emma Maembong kini nampaknya sudah dipadam selepas ianya mendapat perhatian meluas media dan para peminat yang risau akan potensi pasangan ini mencipta kontroversi. Heh.

Ramai peminat telah meninggalkan komen di gambar itu meminta Zizan Razak untuk berhati hati dengan gandingan kekasihya, Emma Maembong bersama Sharnaaz Ahmad dalam drama (ke filem?) Bintang Hati yang kini sedang menjalani penggambaran.

“Saya tahu Emma pandai jaga diri, dia tahu macam mana nak membataskan pergaulan dia sebagai seorang gadis timur. Kepada peminat-peminat semua, tak perlulah risau. Emma cuma berlakon, dia gadis Melayu dan dia tahu jaga maruah pelakon Melayu”

Zizan Razak memberikan kenyataan di atas kepada Astro Gempak selepas beliau diminta untuk mengulas tentang keprihatinan para peminat terhadap perkembangan ini & turut berkata Sharnaaz Ahmad seorang yang professional dalam kerja. (rtky/m)


Hefny Sahad Nafi Punca Nad Zainal Putus Cinta

Hefny Sahad who? Exactly. Baru baru ini kisah putus cinta pelakon Nad Zainal mendapat perhatian ramai lebih lebih lagi apabila bekas kekasihnya Azwan Kombos mengakui tidak tahu apa apa tentang perpisahan mereka.

BACA: Azwan Kombos Terkejut Putus Cinta, Mahu Bersemuka Dengan Nad Zainal

Dalam kenyataan kepada media juga, Azwan Kombos membayangkan yang wujudnya orang ketiga dalam hubungan mereka namun tidak dapat mengesahkan perkara itu kerana pada beliau hanya Nad Zainal yang tahu jawapan sebenar.

Ada khabar angin mengatakan yang Hefny Sahad, pelakon baru yang membintangi telefilem Mengintai Syurga Mama bersama Nad Zainal sebagai punca perpisahan mereka selepas masing masing menjalinkan cinta lokasi.

“Apa yang berlaku antara kami tiada kena mengena dengan pihak ketiga mahupun Hefny. Tidak elok rasanya apabila berlaku masalah di antara kami, ia dikaitkan dengan orang lain. Saya ada sebab peribadi dan biarlah perkara itu saya simpan sendiri”

“Lagipun saya dan Azwan sudah berbincang menyelesaikan masalah berkenaan dan ia dianggap sudah selesai,” jelas Nad Zainal kepada mStar Online hari ini.

Manakala Hefny Sahad pula terkejut apabila didakwa menjadi punca perpisahan Azwan Kombos & Nad Zainal selain berkata pasangan itu sudah putus cinta sebelum mereka bersama sama jalani penggambaran telefilem itu.

“Setahu saya, mereka putus sebelum kami digandingkan bersama dalam telefilem itu. Terkejut pula apabila ada orang nak kaitkan saya sebagai punca masalah cinta mereka,” jelas Hefny Sahad yang juga merupakan wartawan penyiaran Astro Awani. (rtky/m)


Kekasih Tidak Cemburu Bila Keith Foo Dikerumuni Peminat

Dia hot dan dia seksi. Okay, rasanya cukup dua perkataan itu untuk menggambarkan aktor kacak Keith Foo. Itu pun sudah cukup membuatkan kakak-kakak dan makcik-makcik ‘histeria’, kan.

Semuanya gara-gara penangan drama bersiri yang mencetuskan fenomena, Ariana Rose malah akui Keith sendiri sehingga kini ramai peminat tetap memanggilnya dengan nama Tengku Adam Kamil — nama wataknya dalam drama tersebut.

Mempunyai ramai peminat, jejaka kacukan Cina-India ini beruntung dan tambah beruntung apabila dia juga mempunyai seorang teman wanita yang cukup sporting dan selamba.

Bertemu beliau di lokasi penggambaran filem drama-romantik, Kelip-Kelip di Kuala Selangor malam tadi, Keith Foo berkata teman wanitanya itu tidak kisah jikalau ada peminat yang datang menghampirinya dan mahu mengambil gambar bersama.

“Kalau peminat mengurumuni saya, teman wanita saya hanya akan gelak saja. Pada dia, situasi tu kelakar sebab dia tak biasa melihat keadaan itu. Dia tak lah cemburu malah dia akan memberi peluang seketika untuk peminat-peminat bergambar dengan saya. Tapi dia sentiasa berpesan supaya saya bawa diri baik-baik”

“Saya hormati peminat-peminat saya kerana merekalah saya berada hingga ke tahap ini. Kalau boleh saya nak bersalaman dengan setiap orang daripada mereka dan mahu mengucapkan terima kasih atas sokongan mereka terhadap saya,” katanya mengulas mengenai situasinya setiap menghadapi peminat fanatik.

Beralih pula tentang Kelip-Kelip, ini merupakan filem pertamanya menggalaskan watak utama. Dalam filem arahan pengarah Virginia (sedia terkenal dengan karya-karya komersial), Keith berpasangan dengan pelakon baru Nur Risteena.

Dari segi cabaran untuk watak kali ini, kata Keith, dia perlu memastikan pembawakan lakonan karakternya bebeza antara di dalam drama dan filem.

“Ini merupakan kali pertama saya memengang watak utama untuk filem. Seronok sepanjang bekerja dengan produksi ini. Dari segi cabaran, tak terlalu banyak. Cuma saya perlu bezakan antara lakonan saya di dalam drama dan filem. Saya banyak bertanya dan berkongsi pendapat dengan pengarah. Selain itu, rakan pelakon seperti Bront dan Azad juga banyak membantu saya,” katanya.

Kelip-Kelip sudah menjalani penggambaran selama sebulan dan berbaki dua hari lagi penggambaran. Filem terbitan Grand Brilliance Sdn Bhd ini turut dibintangi barisan pelakon hebat seperti Bront Palarae, Azad Jasmin, Mustapha Kamal, Zarina Zainuddin dan ramai lagi.

Dalam perkembangan lain, Keith juga menantikan filem lakonannya, ‘Pilot Cafe’. Dia juga akan ke Bali tidak lama lagi bagi menjalani penggambaran drama ‘Kasih Berbisik’. (rtky/fr)


Hari Ini Dalam Hiburan (N.549)

VIDEO HARI INI: Kami suka nostalgia dan video lama (ehem) dan ini rakaman sidang media ini agak epik pada kami. Mila Kunis membalas semula satu soalan ‘bodoh’ wartawan kepada Justin Timberlake tentang keputusan beliau untuk berlakon.

Bertuah peminat filem di Amerika Syarikat apabila mereka dihidangkan dengan video 90 saat menunjukkan aksi Jennifer Lawrence dalam filem X-Men: Days of Future Past sejurus tamatnya kredit untuk filem The Amazing Spider-Man 2. – Just Jared

Saban tahun acara karpet merah untuk majlis ini pasti menjadi perhatian dan edisi MET Gala 2014 tidak terkecuali namun senarai ini lebih memfokuskan kepada pasangan selebriti terhangat yang sempat dirakam lensa kamera. – People

Anggota kumpulan After School, Raina dalam satu temubual mendedahkan yang beliau pernah terlibat dalam satu kemalangan kecil melibatkan penyanyi dan juga bintang Running Man, Kim Jong Kook tidak berapa lama dahulu. – Soompi

Rakan baik dan juga pelakon yang sering bergandingan dengan George Clooney, Matt Damon melahirkan rasa gembira dengan berita pertunangan rakannya itu bersama Amal Alamuddin dan mendoakan yang pasangan itu akan gembira sampai bila bila. – Huff. Post

Pelakon Almy Nadia memutuskan untuk mengunci mulut daripada menceritakan segala hal rumah tangga yang dibina bersama pelakon Fizz Fairuz atas permintaan ibunya sendiri selain ianya cukup peribadi. – mStar Online


Bergerak Sendiri, Zizan Razak Bakal Ikat Kontrak Bernilai RM2 Juta?

Bertuah badan jika benar seperti apa yang dilaporkan Harian Metro hari ini. Selepas kini bergerak sendiri tanpa pengurus peribadinya, Marina Juki kerana konflik dalaman, Zizan Razak khabarnya bakal diuruskan oleh pihak Astro.

Ada khabar mengatakan yang Astro berminat untuk mengikat Zizan Razak di bawah pengurusan mereka selama setahun dengan kontrak bernilai RM2 juta.

BACA: Zizan Razak Umum Bakal Kahwin Emma Maembong Awal Tahun 2015?

“Apa yang saya boleh cakap, nak kata dilamar itu tidak ada lagi tetapi memang saya ada dengar dengar juga. Saya masih lagi menunggu dan tak dengar apa-apa daripada pihak Astro sendiri. Saya masih tunggu,” jelas Zizan Razak.

Kalau benar nilai yang dikhabarkan itu, memang sesuai dengan status Zizan Razak yang memang diminati ramai ketika ini selain kerap menjadi jurucakap dan duta untuk jenama besar besar. Tahniah didahulukan ya Zizan! (rtky/m)


Aziz Sattar Meninggal Dunia

Seniman negara, Datuk Abdul Aziz Sattar atau lebih dikenali sebagai Aziz Sattar, 89, meninggal dunia akibat penyakit jantung di Hospital Kajang, kira-kira jam 2 pagi tadi.

Menurut anak perempuannya Sandakiah Aziz, turut berada di sisi ketika arwah menghembuskan nafas terakhirnya adalah dua anak, menantu dan cucu.

Katanya, jenazah akan dibawa ke kediamannya di Bandar Tun Hussein Onn, Cheras dan dikebumikan sebelum Zohor di Tanah Perkuburan Islam di Cheras Perdana.

Seluruh ahli keluarga dan saudara termasuk dari Johor dan Singapura dijangka tiba pagi ini untuk membantu menguruskan jenazah Allahyarham.

Pelakon veteran itu dimasukkan ke Unit Rawatan Koronari (CCU) Hospital Kajang akibat sakit jantung, malam kelmarin. (rtky/hfz)


Hari Ini Dalam Hiburan (N.548)

VIDEO HARI INI: Tiada apa yang lebih menarik hari ini dari melihat aksi Hugh Jackman, Michael Fassbender & James McAvoy dari filem X-Men: Days of Future Past menari lagu Blurry Line.

Majalah FHM baru baru ini menobatkan aktress Jennifer Lawrence sebagai wanita paling seksi (Sexiest Woman in the World) di dunia ketika ini diikuti oleh aktress kelahiran Britain Michelle Keegan, Rihanna dan Kaley Cuoco. – Mercury News

Ahli kumpulan Girls’ Generation (SNSD), Sunny telah dipilih untuk menjadi penyampai radio terbaru yang akan mengelola program FM Date di stesen radio MBC FM4U, menemani mereka yang dalam perjalanan pulang kerja. Bertuah mereka, heh. – Soompi

Jika sebelum ini beliau tampil dengan selfie separuh bogel, kali ini James Franco kembali dengan gambar beliau bersama Keegan Allen berdua di atas katil dengan niat jelas untuk menjadi bualan ramai di Twitter. Gila publisiti much? – Huff. Post

Pelakon Ben Affleck khabarnya telah ditendang keluar dari sebuah kasino di Las Vegas selepas didapati menggunakan teknik licik mengira kad (card counting) ketika bermain Blackjack. Bijak juga pelakon ini rupanya. – The Province

Dramatis Noniswara menafikan yang beliau sedang menjalinkan hubungan istimewa dengan seorang usahawan yang dikenali sebagai Imran Mohd Nor apabila kelibat lelaki itu sering dilihat dalam gambar di Instagram beliau. – mStar Online


Azwan Kombos Terkejut Kenyataan Nad Zainal Dakwa Sudah Putus Cinta

Mungkinkah ini bakal menjadi drama salah faham terbaru dalam industri hiburan hari ini? Terdahulu menerusi program sensasi Melodi hujung minggu lalu, Nad Zainal mendakwa yang hubungannya dengan Azwan Kombos sudah berakhir.

Manakala Azwan Kombos yang kami hubungi sebentar tadi berkata yang beliau sebenarnya tidak tahu menahu tentang kenyataan terbaru Nad Zainal itu dan mendakwa tiada sebarang perbincangan antara mereka tentang perkara ini.

“Saya tidak tahu apa apa, tahu tahu sahaja Nad beritahu kami sudah putus. Saya tahu pun bukan terus dari dia tapi dari media sosial semalam. Saya sangat terkejut. Setahu saya kami tiada masalah. Beberapa hari lepas kami masih keluar bersama, tiada gaduh”

“Cuma akhir akhir ini dia bersikap dingin dengan saya dan bila saya tanya melalui SMS dia jawab enough is enough. Mak Nad sendiri ada tanya saya apa yang sedang berlaku dan saya jawab saya sendiri tidak tahu,” jelas Azwan Kombos.

“Rasanya perlu tanya kepada Nad sendiri. Kalau nak kata dia ada orang lain, mungkin ya mungkin tidak. Nad seorang sahaja ada jawapan untuk apa yang berlaku sekarang ini”

“Kami sudah bersama 3 tahun dan 5 bulan, apa apa pun saya hormati keputusan dia cuma saya sekarang ini ingin berjumpa dan meminta penjelasan tentang apa sebenarnya yang berlaku. Kenapa saya perlu tahu dari orang lain?” tambahnya lagi. (rtky/bsr)


Nad Zainal Akui Putus Cinta

Pernah jadi bualan ramai tidak lama dahulu yang mengatakan Nad Zainal menaja kekasihnya yang ‘sengkek’ namun ianya dinafikan oleh kedua dua belah pihak. Baru baru ini pula timbul khabar yang mengatakan mereka sudah berpisah.

Menerusi program Melodi hujung minggu lalu, Nad Zainal mengakui akan kebenaran kisah itu namun beliau tidak mahu mengulas lanjut tentang apakah punca perpisahan mereka lebih lebih jika berkaitan dengan isu taja menaja.

“Saya rasa tiada benda lagi nak cakap. Everything is over. Hanya kami tahu kenapa, masyarakat tak perlu masuk campur. Saya tak rasa benda ni jadi beban pun kepada masyarakat. Benda dah habis dan semua orang pernah lalui benda yang sama,” ujar Nad Zainal.

Nad Zainal juga menafikan wujudnya orang ketiga dalam hubungan percintaan mereka selain menganggap ianya perkara biasa untuk masyarakat di luar sana untuk putus cinta dan melalui perkara sama.

“Ada sebab masing-masing dan tak dapat nak teruskan hubungan. Cuma sebab munasabab itu tak boleh share. Privacy saya adalah hak saya. Jangan ada yang pertikaikan. Saya hormati anda dan anda hormati saya,” tambahnya lagi. (rtky/m)


The Amazing Spider-Man 2: Ramuan Aksi & Romantik Yang Menjadi

Sebuah filem adiwira ‘reboot’ atau dibikin semula walaupun sudah difilemkan berkali-kali, sebenarnya mudah untuk dijual kerana pengulangan kisahnya yang sama tetapi pendekatan yang mungkin sedikit berbeza serta semakin dikreatifkan. Penonton sudah kenal sedikit-sebanyak mengenai siapakah watak hero dan penjahat serta mungkin menjangka perjalanan ceritanya.

The Amazing Spider-Man 2 (2014) ialah filem sekuel sambungan The Amazing Spider-Man (2012) yang juga merupakan ‘reboot’ kepada trilogi filem Spider-Man (2002, 2004, 2007) iaitu versi arahan Sam Raimi dahulu. Sekuel ke-2 kali ini untuk filem superhero ‘lelaki labah-labah’ masih diarahkan oleh Marc Webb yang juga akan menangani sekuel seterusnya ke-3 dan ke-4 nanti.

Filem ini menyambung kisah remaja watak Peter Parker (Andrew Garfield) yang baru tamat persekolahan serta semakin menyesuaikan status dirinya sebagai Spider-Man iaitu penyelamat orang awam di kota New York. Kekasihnya, Gwen Stacy (Emma Stone) pula bekerja secara sambilan di Oscorp Industries sementara menunggu tawaran menyambung pelajaran ke peringkat universiti. Peter masih tinggal bersama makciknya, Aunt May (Sally Field) selepas kematian pakciknya, Uncle Ben dalam filem yang pertama 2012.

Seperti rutin kebanyakan filem superhero, ia dibuka dengan sekuen aksi gempak Spider-Man membantu misi pihak polis untuk menangkap sekumpulan pengganas yang diketuai oleh Aleksei Sytsevich (Paul Giamatti) semasa mencuri sejenis bahan kimia berisiko tinggi, plutonium. Semasa babak genting itulah Spider-Man sempat menyelamatkan seorang pekerja Oscorp Industries yang hampir terbunuh iaitu Max Dillon (Jamie Foxx).

Ditampilkan pula watak kawan lama Peter yang sudah lama terpisah bernama Harry Osborn (Dane DeHaan) iaitu anak orang kaya pemilik tunggal Oscorp Industries iaitu Norman Osborn, yang juga rakan saintis kepada mendiang bapa Peter, Richard Parker. Dalam filem pertama 2012, ibu bapa Peter iaitu Richard dan Mary dikatakan terbunuh dalam tragedi nahas jet peribadi yang terhempas.

Apakah kaitan penampilan watak-watak Aleksei dan Max? Apakah sebenarnya konflik di sebalik hubungan kerja di antara keluarga Peter dan Harry? Ke manakah hala tuju hubungan cinta Peter dan Gwen? Itulah kisah yang dikembangkan di sepanjang penceritaan filem ini.

The Amazing Spider-Man 2 banyak plot yang hendak diceritakan tetapi sekadar permulaan cabaran yang lebih besar untuk sekuel filem seterusnya. Ia sambungan persoalan dari filem pertamanya dahulu, menyerlahkan situasi sebenar tragedi yang menimpa ibu bapa Peter, Richard dan Mary. Namun begitu, pembongkaran rahsia-rahsia Richard membuka pintu kepada persoalan yang semakin membuak untuk dikembangkan dalam filem sekuel-sekuel nanti.

Kepulangan Harry pula menyambung kuasa teknologi warisan ayahnya sekaligus meneruskan sengketa kepada keluarga Peter kerana keperluan kajian genetik di Oscorp Industries. Kini, Harry dan Peter digambarkan sekali lagi hubungan kawan baik yang tercemar seperti hubungan bapa mereka dahulu.

Waktu yang sama, plot cinta Peter dan Gwen didewasakan berbanding zaman keanak-anakan persekolahan dahulu. Peter yang semakin matang dengan kuasa Spider-Man semakin sebok dengan tugasan membantu orang awam sebagai superhero. Penonton perlu tahu ‘janji’ Peter kepada mendiang ayah Gwen, Captain George Stacy (Denis Leary) dalam filem terdahulu untuk memahami kenapa Peter semakin menjauhkan diri dari Gwen.

Plot filem kali ini bersilih-ganti kisah kekeluargaan dan hubungan peribadi Peter dengan cerita menentang seteru jahat besar yang ditampilkan untuk sebuah filem superhero dari komik Marvel. Ada 3 kuasa lawan kepada Spider-Man iaitu Electro, Green Goblin dan Rhino. Yang lebih ditonjolkan ialah bagaimana asal-usul penciptaan Electro dari seorang lelaki yang naif lurus bendul serta peminat tegar Spider-Man sendiri. Begitu juga puncanya tumbesaran mutasi oleh Harry ke bentuk Green Goblin.

Sekali lagi, seperti formula sains yang disudahkan oleh Peter sendiri dalam filem 2012 sehingga terciptanya watak Lizard, kali ini ketidaksanggupan Peter membantu Harry untuk memulihkan penyakitnya menjadi dendam kesumat pula oleh Green Goblin kepada Spider-Man.

Kawan menjadi lawan. Peter Parker / Spider-Man yang akan dipersalahkan sehingga tercetusnya peperangan sengit yang bakal dikembangkan lagi dan lagi. Itulah modal utama pembikinan siri filem ‘reboot’ The Amazing Spider-Man yang akan dijual bagi memberanakkan keuntungan maksima pemasaran filemnya.

Perihal yang boleh dipuji sudah tentulah lakonan beremosi dan beraksi stunt sendiri oleh Andrew Garfield yang berjaya menggalas watak Peter Parker / Spider-Man dengan bagus. Emma Stone pula setanding digandingkan sebagai pasangan sidekick watak Gwen Stacy yang bukan sekadar berwajah cantik tetapi mempunyai strategi cerdik dan berani untuk membantu Spider-Man melawan Electro. Anda akan dikejutkan dengan plot tragedi di akhirnya.

Adakah ia akan memberi ruang kemunculan watak Mary Jane Watson dalam filem, filem, filem sekuel akan datang? Siapa tahu kan?

Kekuatan perwatakan Harry Osborn lakonan Dane DeHaan juga antara yang menarik untuk diikuti dan sebagai taruhan utama watak ketua penjahat, Green Goblin yang terbaru dan terkini selepas ayahnya, Norman Osborn. Dek kerana cabang plot yang terlalu berselirat, kisah watak Max Dillon / Electro oleh Jamie Foxx terasa kadangkala terkebelakang. Namun begitu, perlawanan Spider-Man vs Electro antara yang terbaiklah sebagai babak finale.

Dari sudut teknikal, aksi-aksi bergayut dan berpaut ke sana-sini di sekitar kota New York oleh Spider-Man versi Andrew Garfield kelihatan ‘hidup’ kerana katanya ia dibikin secara lakonan stunt dengan sedikit bantuan imej janaan komputer (CGI) sahaja berbanding versi trilogi Spider-Man lakonan Tobey Maguire dahulu yang sangat kelihatan ‘penipuan’ imej komputer. Kan?

The Amazing Spider-Man 2 wajar ditonton tanpa terlalu serius seperti juga santainya watak Spider-Man berceloteh lucu di sebalik topeng tanpa hidung dan mulut semasa dia beraksi menentang penjenayah. Sementara menunggu filem sekuan seterusnya, saya berikan dahulu yang kedua ini 4 BIJI ROTIKAYA.


Tasha Shilla Tidak Kisah Kekasih Bertatu

Selepas kisah Tasha Shilla kini bercinta dengan seorang lelaki yang aktif dalam sukan muay thai, perkara pertama yang menjadi perhatian ramai adalah penampilan peribadi jejaka itu yang bukan beragama Islam & memiliki badan bertatu.

BACA: Musim Orang Malaysia Bercuti, Tasha Shilla & Kekasih Pilih Phuket

Tidak pernah mengulas tentang perkara tersebut, baru baru ini Tasha Shilla menerusi majalah Media Hiburan memberitahu yang beliau sebenarnya tidak pernah ambil pusing dengan keadaan fizikal kekasihnya itu lebih lebih lagi tentang isu bertatu.

“Saya bukan jenis individu yang suka menilai orang lain dari luarannya. Jadi saya tidak mahu menilai dia berdasarkan perkara tersebut,” jelas selebriti ini ringkas yang turut menolak dakwaan yang beliau hanya mahu bercinta dengan ahli sukan.

Mengulas tentang percutian beliau bersama kekasihnya ke Phuket baru baru ini, Tasha Shilla menjelaskan yang ianya dirancang oleh satu kumpulan produksi drama selepas tamat menjalani penggambaran selama enam bulan dan bukan pergi berdua sahaja.

“Saya teruja dengan percutian ini kerana itulah pertama kali saya ke Phuket dan kami sempat pergi ke lapan pulau yang terdapat di situ. Saya juga berpeluang belajar muay thai selama tiga hari di sana,” tambah Tasha Shilla lagi. (rtky/m)


Di Sekitar Resepsi Perkahwinan Misha Omar, Firos Ezzwan Rossly

Berita paling mendapat perhatian peminat dunia hiburan (anda semua sekurang kurangnya) adalah pernikahan Misha Omar pada Jumaat lalu dan kali ini kami tampilkan beberapa gambar sekitar resepsi perkahwinan pasangan ini pula.

Majlis resepsi perkahwinan penyanyi, Misha Omar dan pasangannya Firos Ezzwan Rossly di Hotel Renaissance Kota Bahru malam Jumaat lalu meriah dengan kehadiran kira-kira 450 tetamu terdiri dari kaum keluarga, media & rakan artis.

Keanggunan kedua-dua mempelai terserlah dengan busana berwarna merah hati yang membawa konsep moden kontemperori hasil rekaan Syaiful Baharim.

Misha Omar yang ditemui Utusan Malaysia selepas selesai majlis melahirkan rasa gembira dan bersyukur beliau dengan kehadiran rakan rakan artis meraikan majlis bermakna mereka berdua ini.

“Majlis ini telah dimeriahkan dengan rakan-rakan selebriti yang hadir menghiburkan tetamu dan ini adalah hadiah perkahwinan yang cukup bermakna buat saya. Selain itu, ini juga adalah tanda penghargaan saya untuk menyambut keluarga suami,” ujarnya.

“Di kesempatan ini juga, kami ingin mengucapkan terima kasih kepada tetamu yang hadir & juga sentiasa mendoakan kebahagiaan kami,” tambahnya lagi. Berikut beberapa keping gambar pasangan pengantin baru ini untuk tatapan anda. Enjoice! (rtky/m)

Gambar Terima Kasih: ERA fm, Syaiful Ibrahim, Misha Omar & Dina Nadzir


Neelofa: Hans Isaac Matang Dan Setia Dalam Bercinta

Adakah dengan kenyataan terbaru ini menunjukkan yang Neelofa bersedia untuk bersikap lebih terbuka dengan hubungan cintanya bersama Hans Isaac? Menarik kupasan wartawan popular Mama Juwie dalam temubual terbaru bersama Neelofa.

Dalam Berita Harian hujung minggu ini, Neelofa telah menjawab beberapa soalan berkaitan hubungan beliau bersama Hans Isaac dan selebriti ini mengakui yang beliau sudah semakin kenal dengan diri lelaki itu selepas tiga tahun bersama.

“Selama hampir tiga tahun kami berkawan, saya sudah mula kenal diri dia. (Tentang lamaran Hans Isaac) sama ada (terima) atau tidak, biarlah Hans orang pertama yang akan tahu,” ujar Neelofa.

Ahli perniagaan yang giat membina empayar beliau sendiri ini juga ditanya tentang apakah yang buat dirinya tertarik dengan Hans Isaac.

“Dia seorang yang very gentleman, matang, senang beralah dan kreatif. Selama ini, dia setia dalam bercinta,” tambahnya yang percaya cinta itu dibina atas susah senang bersama, Cewahh.

Kami di sini doakan anda berdua semoga cepat bersatu, eh. (rtky/m)


Hari Ini Dalam Hiburan (N.547)

VIDEO HARI INI: Sedikit panduan kepada lelaki yang ingin memikat gadis idaman anda, keyakinan diri yang tinggi itu amat penting — lelaki tidak berbaju dalam video di atas sebagai contoh.

Ini menarik. Chris Martin telah membuat kemunculan secara mengejut dengan memakai rambut palsu dan mencium hos Saturday Night Live (SNL) hujung minggu lalu, Andrew Garfield ala babak dalam filem The Amazing Spider-man. – Just Jared

Aizat Amdan mendedahkan beliau pernah menolak hasrat beberapa orang artis tersohor tanah air seperti Datuk Sheila Majid, Zainal Abidin dan Datuk Siti Nurhaliza yang ingin mendapatkan karyanya kerana belum yakin. – mStar Online

Ahli kumpulan One Direction, Liam Payne telah kembali ke pasaran selepas beliau dilaporkan telah putus cinta dengan Sophia Smith selepas hanya bertahan selama lapan bulan dan sering berjauhan dilapor menjadi punca perpisahan. – Us Weekly

Di Korea, fesyen selebriti di lapangan terbang sebelum pergi ke mana mana turut mendapat perhatian dan buktinya satu kajian telah dijalankan untuk menentukan siapakah paling konsisten dalam berfesyen dalam situasi itu dan ahli f(x), Krystal menduduki tempat pertama. – Soompi

Muncul tanpa saingan di panggung wayang nampaknya satu kelebihan buat filem sekual The Amazing Spider-Man 2 apabila ianya dilaporkan mampu mengutip jualan tiket mencecah US$97 juta sepanjang hujung minggu yang lalu. Sudah tonton? – EW


Ayu Raudhah Telah Selamat Lahirkan Anak Kedua, Tahniah!

Menerusi akaun Instagram beliau baru baru ini, Ayu Raudhah telah berkongsi berita gembira di mana beliau telah selamat melahirkan anak kedua pada Jumaat yang lalu sekitar jam 2.15 petang dengan berat 2.73 kilogram.

Bayi berjantina lelaki itu merupakan anak kedua pasangan Ayu Raudhah & Zaquan Adha selepas anak sulung mereka Muhammad Aisy Qaiser yang kini mencecah usia 14 bulan.

Tahniah buat keluar Zaquan Adha & Ayu Raudhah atas kehadiran orang baru ini, semoga semakin bahagia dan ya, comel wajah anak kedua mereka ini. (rtky/m)


Misha Omar Dan Firos Ezzwan Rossly Sah Suami Isteri

Dalam majlis akad nikah yang berlangsung di Hotel Renaissance, Kota Bahru pagi ini, Misha Omar atau nama sebenarnya Samihah Omar selamat bergelar isteri kepada juruterbang Syarikat Penerbangan Malaysia (MAS) Firos Ezzwan Rossly sekitar 9.30 pagi tadi.

Akad nikah itu disempurnakan oleh abang kepada Misha, Mohd Rose Omar dan disaksikan oleh Imam Mukim Chempaka iaitu Ahmad Kamil Mat.

Misha Omar menerima mas kahwin berupa seutas gelang emas manakala tiada wang hantaran disediakan dari pihak pengantin lelaki.

Pasangan pengantin baru Misha Omar dan Firos ketika ditemui mStar Online selepas selesai majlis berkata mereka bersyukur serta gembira apabila telah selamat disatukan sebagai suami isteri dan berharap semua peminat mendoakan kebahagian mereka sehingga ke akhir hayat.

Gambar Terima Kasih: Era FM, Adibah Noor & We Are The Joe Zakaria


Natasha Hudson, Amyra Rosli Duta Baru Jenama Aura White

Sebelum ini teka-teki yang bermain di minda peminat dan pengguna Aura White siapakah yang bakal menggalas tanggungjawab sebagai duta yang sebelum ini telah digalas secara baik oleh pelakon Hanez Suraya akhirnya telah terjawab apabila pihak Aura White telah sebulan suara telah memilih Pelakon dan model Natasha Hudson dan pelakon baru yang semakin meningkat naik, Amyra Rosli.

Pemilihan Natasha Hudson & Amyra Rosli selaras dengan konsep Aura White yang lebih elegan, segar dan mengikut peredaran masa kini. Sementara itu, mereka juga merupakan pengguna setia Aurawhite sebelum bersetuju menjadi duta kepada produk tersebut.

Pendatang baru dalam industri hiburan tanah air, pelakon Amyra Rosli tidak menyangka apabila ditawarkan untuk menggalas tanggungjawab sebagai duta baru kepada produk Aura White yang kini telah berada di pasaran hampir 2 tahun.

“Alhamdulillah saya tidak menyangka apabila telah ditawarkan sebagai duta Aura White yang baru. Mula-mula saya terfikir juga iaitu menjadi sebagai duta ini adalah satu tanggungjawab yang besar bukan mudah untuk kita menggalas tanggungjawab ini”

“Tetapi setelah ditawarkan oleh Aura White untuk menjadi duta barunya saya rasa ini peluang saya untuk melangkah ke peringkat seterusnya dalam kerjaya saya,” ujarnya ramah.

Dia yang sebelum ini juga turut menggunakan produk Aura White dalam penjagaan kecantikan cukup teruja untuk bersama-sama pihak Aurawhite dalam memasarkan produk ini.

“Sebelum dilantik menjadi duta Aura White saya sememangnya pengguna Aurawhite dan saya dapati produk ini amat sesuai dengan saya”

“Dengan perlantikan ini merupakan salah satu kepuasan bagi saya dan saya bersyukur sekali atas apa yang dikurniakan kepada saya ini,” katanya. (rtky/hfz)


Wardina Safiyyah: Saya Lebih Popular Selepas Saya Berhijab

Kami mungkin mengambil petikan kata kata Wardina Safiyyah ini di luar konteks namun anda boleh mendengar sendiri temubual personaliti TV ini bersama wartawan Australia Network News yang diterbitkan sekitar Ogos 2013 yang lalu.

Secara asasnya, Wardina Safiyyah dijemput untuk memberi pandangan beliau tentang wanita yang bertudung di dalam dunia moden ketika ini dan bagaimana beliau sebagai seorang selebriti mampu mengekalkan kerjaya yang cemerlang selepas berhijab.

Sekitar minit 2:20, wartawan tersebut bertanyakan sama ada Wardina Safiyyah menerima kritikan dari masyarakat selepas beliau mengambil keputusan untuk bertudung dan selebriti ini menjawab yang pada mulanya memang ada yang memandang sinis keputusan beliau.

“Pada awalnya, memang ada kata kata sinis yang mengatakan kerjaya saya akan berakhir & bukan lagi tarikan seksual di televisyen — kalau tidak mahu (saya muncul di televsyen), jangan langsung namun yang sebaliknya pula berlaku”

“Saya menjadi lebih popular kerana saya memakai hijab — suka atau tidak, mereka (wartawan) mesti menulis tentang saya yang memiliki segalanya dan terkenal namun mahu memakai hijab — perhatian media itu membuatkan saya lebih popular,” ujarnya.

Bagus untuk anda Wardina Safiyyah, kami pun memerlukan anda sebagai bahan berita. Situasi menang menang bak kata orang orang tua. (rtky/m)


5 Fesyen Pilihan Untuk Anda Bergaya Seperti Lisa Surihani

Ingin bergaya seperti Lisa Surihani? Tak susah sebab Lisa lebih pentingkan keselesaan dan kesederhanaan. Skinny jeans, skinny pants, blouse, loose shirt atau sweater merupakan antara fesyen pilihan pelakon cantik ini. Malah, isteri kepada Yusri KRU juga mementingkan kecantikan asli dan lebih gemarkan solekan tipis, solekan tebal hanya dikenakan ketika pengambaraan ataupun majlis rasmi.

1. Simple seperti Lisa Surihani. Lisa memilih sweater dipadankan bersama skinny jeans dan cat flats dari Charlotte Olympia.

2. Ringkas sahaja penampilan Lisa. Hanya mengenakan blouse rona putih dipadankan dengan seluar krim poket di sisi, nampak elegan dengan tas tangan dari Celine.

3. Untuk majlis formal, Lisa memilih long dress rona putih dan disesuaikan dengan tumit tinggi dari rona yang sama, tas tangan dari Lady Dior. Untuk serlahkan penampilan cuba lakukan kontra dengan memilih tumit tinggi seperti dalam gambar.

4. Bila dilihat Lisa kerap memilih warna yang light seperti putih, krim, peach. Ketika bersiaran dalam rancangan hiburan Meletop, Lisa memilih jegging dipadankan dengan blouse dan tumit tinggi. Nampak menarik dan cute sekali.

5. Wanista sukakan penampilan Lisa, nampak segar dan muda sangat. Overall dipadankan dengan kemeja rona hijau lembut, tas tangan dari Chanel dan Vans.


Julia Ziegler Nafi Mabuk Di Sydney

Rabu lalu, kecoh juga dunia hiburan tempatan dengan khabar dari Australia yang mendakwa seorang pelakon wanita berdarah kacukan telah mabuk di tengah tengah kota Sydney selain menunjukkan perangai kurang sopan dikhalayak ramai.

Dalam pada peminat berteka teki tentang siapakah gerangan aktress itu, nama Julia Ziegler pun terpalit sekali dek kerana beliau baru baru terbang ke Sydney, Australia untuk menjalani satu penggambaran dan kebetulan juga, beliau berdarah kacukan.

“Eh, mana ada! Mengarut saja. Jangan percaya mereka (penyampai). Memanglah saya ni jenis yang gila-gila, tapi tak adalah sampai terjerit dan mabuk macam itu. Orang buat cerita ini”

“Siapa yang mengadu, siapa yang bercakap? Terkejutlah saya. Siapalah yang buat lawak bodoh macam ini!” katanya kepada Harian Metro.

Okay tuan punya badan sudah menafikan perkara ini berlaku maka berhentilah kita semua dari bercakap tentangnya. Heh. Berikut beberapa keping gambar Julia Ziegler di Sydney, Australia untuk tatapan anda. Enjoice! (rtky/m)


Hari Ini Dalam Hiburan (N.546)

VIDEO HARI INI: Kami boleh jamin yang filem The Fault In Our Stars ini akan menjadi filem adaptasi novel paling di’minati untuk tahun 2014 ini, lihat sahaja trailer terbaru yang dilancarkan — boleh menangis. Kami di sini smeua hati tisu.

Bercakap tentang trailer, Megan Fox kelihatan muncul buat pertama kali dalam trailer terbaru Teenage Mutant Ninja Turtles dan membuatkan kami lebih teruja untuk menantikan filem arahan Michael Bay — memori zaman kanak kanak, heh. – Just Jared

Bercakap tentang memori zaman kanak kanak, oh my God pengarah J.J Abrams baru sahaja mengumumkan barisan pelakon untuk filem terbaru Star Wars yang turut disertai oleh pelakon asal seperti Harrison Ford, Mark Hamill dan Carrie Fisher. – People

Uh oh, sebuah produksi di Indonesia telah didakwa meniru drama popular di Korea Selatan berjudul Man From The Stars, malah tajuk drama dari seberang itu juga seakan terjemahan iaitu Kau Yang Berasal Dari Bintang. Maling-sia? Eh. – Soompi

Ini mungkin perkembangan yang positif buat Justin Bieber yang tidak habis habis dikaitkan dengan Selena Gomez, penyanyi itu baru baru khabarnya telah keluar makan malam bersama dengan model remaja popular, Kendall Jenner. – Us Magazine

Pelakon Yasmin Hani mengambil langkah keselamatan memasang kamera litar tertutup (CCTV) bagi mengawasi anaknya Noah Ismail Wong yang kini berusia 6 bulan sepanjang beliau keluar bekerja — anaknya kini dijaga pembantu rumah. – mStar Online


Bantah Nusyuz, Sari Yanti Tolak Tuntutan Kembali Taat Suami

Hasrat pelakon Sari Yanti Mohd Nazari atau Sari Yanti mahu bercerai dengan suaminya Mohd Edy Casmadi Che Hussin tidak kesampaian apabila aktress itu terpaksa memfailkan bantahan dakwaan nusyuz terhadap dirinya.

Permohonan tersebut dibuat untuk menolak tuntutan kembali taat dan nusyuz yang dibuat oleh suaminya di Mahkamah Sri Petaling, pada 7 Mac lalu.

Permohonan bantahan tersebut telah dibenarkan oleh Hakim Syarie Abdul Halim Abu Samah pada sebutan kes yang berlangsung di Mahkamah Rendah Syariah Subang Bestari, dekat Petaling jaya, Selangor, hari ini.

Terdahulu, Pada 25 Februari lalu, pelakon Kisah Kaisara itu menfailkan permohonan cerai terhadap suaminya di Mahkamah Syariah Seremban, Negeri Sembilan.

Sari Yanti yang ditemui di luar dewan mahkamah bagaimanapun enggan mengulas lanjut ketika ingin ditemubual pihak media. Sebaliknya dia hanya terus berjalan meninggalkan perkarangan mahkamah.

Sementara suaminya, Edy Casmady berkata, beliau hanya menyerahkan keputusan kepada mahkamah. “Biar mahkamah yang buat keputusan”, katanya ringkas dan terus meninggalkan mahkamah.

Pasangan ini berkahwin pada 2009. Hasil perkongsian hidup dengan Mohd Edy Casmadi selama lima tahun, Sari dikurniakan dua anak lelaki iaitu Barr Al Aliy, 4, dan Basit Al-Haq, 2 dan anak anak kini tinggal bersama si bapa.


Astro On The Go Fan Choice Awards: Kini Undian Semakin Rancak, Jangan Ketinggalan!

Persaingan selebriti, program TV, sukan & filem kegemaran anda untuk meraih anugerah di Astro On The Go Fan Choice Awards semakin rancak kini dan anda sudah memberikan undian berharga anda atau belum? Haa.

Memasuki minggu kedua pusingan akhir undian ketika ini, Astro On The Go Fan Choice Awards melihatkan senarai selebriti, program TV, sukan & filem yang mendahului setiap kategori hasil undian anda semua.

Ketika ini nampaknya untuk kategori Gempak, Favourite Drama TV Show telah didahului oleh siri televisyen popular yang baru sahaja berakhir, Bukan Kerana Aku Tak Cinta lakonan hebat Sharnaaz Ahmad & Nelydia Senrose. Menerusi sub-kategori Favourite Fuyooo Actor pula ianya didominasi oleh Zizan Razak dan Favourite Laugh Out Loud TV Show masih didahului oleh Maharaja Lawak Mega 2013 (MLM 2013).

Filem pula menerusi sub-kategori Favourite Movie didahului oleh filem Juvana dan kami pasti ianya diekori rapat oleh filem hebat yang lain. Nelydia Senrose pula kini masih menjadi pilihan ramai (termasuk kami di sini) untuk mendahului Favourite Phewittt Actress. Sub-kategori Favourite Reality TV Show nampaknya kini diunggului oleh program Pencetus Ummah.

Kalau anda tidak nampak selebriti, program TV & filem kegemaran anda mendahului mana mana sub-kategori di atas, undi anda boleh mengubah semua ini — atau jika kegemaran anda masih mendahului, minta tolong keluarga dan kawan kawan lain untuk mengekalkan kedudukan.

Ingin kami ingatkan yang undian anda semua bukan hanya penting untuk semua yang tercalon dalam Astro On The Go Fan Choice Awards malah ANDA sendiri boleh memenangi barisan hadiah hebat jika mengumpul mata terbanyak.

Lihat sahaja hadiah tempat pertama secara mingguan — anda boleh memenangi iPhone 5S dan juga 2 jemputan VIP untuk berjumpa selebriti kegemaran anda pada acara AOTG LIVE Explorer yang akan berlangsung 25 Mei 2014 ini di Paradigm Mall. Bukan itu sahaja, lihat hadiah lain yang ditawarkan Astro On The Go Fan Choice Awards untuk anda yang rajin mengundi & menjemput rakan rakan untuk turut serta. Pergi ke laman undian sekarang!

Alang alang bercakap tentang Astro On The Go, tahukah anda yang sekarang ini anda semua boleh menonton program TV, filem dan sukan terpilih secara PERCUMA dan TANPA pendaftaran. Ya, maknanya tanpa akaun Astro pun anda boleh menikmati program Astro di peranti mudah alih anda semua. Hanya buka aplikasi Astro On The Go dan pilih program — jika anda mahu lebih, anda boleh nikmati lebih rancangan hiburan apabila anda mendaftar!

Jadi, mudah untuk anda semua sebagai peminat untuk mengikuti selebriti, program TV, filem dan sukan kegemaran anda di mana mana sahaja. Selepas puas menonton, jangan lupa untuk terus mengundi Astro On The Go Fan Choice Awards selagi ada kesempatann. Jom!


Pelakon Wanita Mabuk Teruk Di Sydney!

ERA fm (29 April) — Satu gosip paling juicy kami terima dari jauh. Seorang pelakon wanita kacukan Inggeris dilaporkan mabuk di Sydney! Menurut sumber yang terdiri dari pelajar-pelajar Malaysia di sana, pelakon wanita tersebut kelihatan seperti tidak betul dan menjerit-jerit di tengah jalanraya dan di dalam sebuah restoran di Chinatown, Sydney.

Apa yang lebih memalukan aksi buruk pelakon wanita berketurunan Melayu itu turut disaksikan oleh Konsulat Malaysia, yang kebetulan berada di dalam restoran tersebut! Haih, apa nak jadi dengan kamu ni? Ingatkan dah insaf selepas kemalangan jalanraya pada tahun lalu akibat pengambilan alkohol berlebihan. Rupa-rupanya masih berperangai lama!

Menurut sumber lagi, pelakon tersebut berada di Sydney lebih kurang 12 hari bersama seorang lagi pelakon wanita iaitu Christina Suzanne dan krew-krew pengambaran sebuah siri drama bukan terbitan Astro. Christina turut dilaporkan bengang dan kecewa dengan perangai rakannya itu yang dianggap tidak profesional. Pengambaran drama tersebut telah pun tamat pada minggu lalu dan mereka kini sudah pulang ke Malaysia.

Kepada pelakon wanita yang dimaksudkan ini, cukup-cukuplah berperangai sedemikian. Bila lagi nak berubah perangai baik dan kembali sopan? Bukan niat kami ingin mengaibkan pelakon wanita ini tetapi kelakuan kurang sopannya ini boleh mencalar nama baik negara kita serta produksi pengambaran yang terlibat! Hmmm.


Hari Ini Dalam Hiburan (N.545)

VIDEO HARI INI: Kreatif sungguh mereka ini memasukkan efek elemen pertarungan yang seakan Harry Porter vs. Star Wars. Memang kena dan sila tunggu sampai habis.

Mahu lagi video? Kemunculan Emma Stone di program bual bicara Jimmy Fallon dan tidak segan silu untuk mengambil bahagian dalam Lip Sync Battle bersama pengacara popular itu memang tidak harus dilepaskan untuk ditonton. – Just Jared

Filem terbaru arahan beliau, Apokalips X hanya berjaya mengutip RM253,446 sepanjang tayangan dan Mamat Khalid menyalahkan dirinya sendiri kerana tidak cuba memahami kehendak peminat filem tempatan — namun beliau tidak akan mengalah. – mStar Online

Hanya selepas dua bulan berpisah dengan penyanyi John Mayer, nampaknya Katy Perry kini sudah mempunyai pengganti & khabarnya jejaka dengan nama DJ Diplo berjaya memikat penyanyi popular itu ketika masing masing bertemu di festival Coachella. – Mirror

Dua minggu lalu, Miley Cyrus telah ditahan di hospital semalam seminggu kerana alergik terhadap ubat yang dimakan dan dalam temubual terbaru bersama Ryan Seacrest penyanyi itu dedahkan yang pengalaman tinggal di hospital sebagai menakutkan. – People

Boss besar agensi hiburan terbesar di Korea Selatan SM Entertainment, Lee Soo Man telah menyumbangkan KRW1,000,000,000 (~US$1 juta) bersama syarikatnya itu kepada mangsa tragedi feri karam Sewol untuk diagihkan kepada yang terlibat. Murah rezeki. – Soompi


Nasha Aziz Tidak Berminat Jadi Penyanyi, Hanya Untuk Teater

Sebelum itu, manis kami nampak Nasha Aziz bertudung. Pelakon popular ini kini sedang giat menjalani latihan untuk menjayakan teater Di Bawah Lindungan Kaabah bermula 9 hinggga 18 Mei ini di Istana Budaya, Kuala Lumpur.

Salah satu bakat beliau yang diperlukan dalam menjayakan teater ini adalah bakat menyanyi dan Nasha Aziz mengakui yang beliau kini sudah masuk ke studio rakaman untuk merakamkan lagu lagu untuk pementasan itu kelak.

“Sebenarnya, saya lihat nyanyian saya lebih pada untuk bercerita dan bukan untuk menyanyi semata-mata. Tetapi setakat ini saya tidak ada masalah untuk merakamkan lagu di dalam studio kerana ianya jadi senang sebab kita sampaikannya satu-satu”

Walaupun mempunyai suara untuk menyanyi & bukan pertama kali diperlukan untuk melontarkan suaranya (sebelum ini melalui teater Lantai T.Pinkie), Nasha Aziz berkata beliau tidak berminat untuk menjadikan nyanyian satu kerjaya.

“Cukuplah sekadar menyanyi untuk teater, saya tidak berminat untuk menjadikan bidang nyanyian sebagai kerjaya. Semangat daripada semua yang terlibat menjadikan aspek nyanyian untuk teater ini menjadi menarik dan seronok,” ujarnya.

Teater Di Bawah Lindungan Kaabah turut menampilkan Adi Putra, Dafi AF, Elfira Loy dan Liza Abdullah dan ianya bakal dipentaskan bermula 9 hingga 18 Mei depan. Tiket dijual serendah RM30 boleh didapati di www.AirAsiaRedTix.com. Jom! (rtky/m)


Konsert Batal, Bunga Citra Lestari Nafi Kenakan Bayaran Mahal

Baru-baru ini terdapat satu berita yang kurang enak didengar apabila Konsert yang dijadualkan berlangsung di Istana Budaya dan yang akan dijayakan oleh penyanyi dari seberang, Bunga Citra Lestari telah dibatalkan oleh pihak penganjur.

Ada sumber yang mengatakan bahawa konsert itu dibatalkan kerana penyanyi itu sendiri yang membatalkannya secara sengaja. Tetapi dia telah menafikan segala yang diperkatakan oleh pihak tersebut dan dia sebenarnya tidak tahu-menahu mengenai pembatalan konsert tersebut.

Malah kerana konsert itu juga dia terpaksa menolak segala tawaran yang ada diberikan padanya kerana ingin memberikan tumpuan sepenuhnya terhadap konsert itu.

“Saya tidak tahu-menahu mengenai pembatalan konsert itu secara tiba-tiba. Apa yang boleh saya jelaskan di sini saya diberitahu pun secara mengejut. Saya begitu teruja untuk membuat konsert di Malaysia lebih-lebih lagi di Istana Budaya tetapi tidak ada rezeki. Malah keluarga mertua saya sudah bersedia untuk datang dan melihat persembahan saya,” katanya.

Dia turut memberitahu bahawa sudah membuat persiapan untuk datang lebih awal ke Malaysia bagi menjalankan latihan menyanyi di sini.

“Saya sudah bersedia untuk datang ke Malaysia dan memberikan sepenuhnya komitmen terhadap konsert solo ini akan tetapi dibatalkan pula secara tiba- tiba. Saya berasa kasihan terhadap peminat-peminat yang ingin menyaksikan persembahan pertama saya ini tetapi tidak mengapa mungkin lain kali,” ujarnya.

Dia juga tidak merancang untuk menyaman atau membuat tindakan apa-apa dan menganggap bukan rezekinya.

Sementara itu, Bunga turut menafikan bahawa dia adalah salah seorang artis Indonesia yang dikenakan bayaran mahal dalam semua penglibatan seninya di sana. Katanya itu hanyalah gosip semata-mata.

“Tidak, saya seperti artis-artis lain bayaran yang dikenakan sama sahaja dan jika betullah apa yang boleh saya katakan alhamdulillah dan saya bersyukur sekali,” katanya sambil tersenyum. (rtky/hfz)


Adam AF: Ada Izin Allah, Kami Mungkin Bersatu Semula Di Masa Depan

Walaupun pasangan ini jelas tidak mahu kisah rumahtangga mereka menjadi tatapan umum, tapi Adam AF & Fiza Elite yang sah bercerai semalam tidak dapat lari dari persoalan yang muncul dari para peminat dunia hiburan yang ingin tahu.

Adam AF yang ditemui media selepas prosiding kes penceraian mereka selesai berkata beliau sebenarnya berat hati untuk melafazkan cerai namun reda dengan ketentuan Tuhan dan ianya jalan terakhir selepas mereka duduk berbincang.

“Saya akui berat hati ketika mahu menjatuhkan talak, namun reda kerana menganggap ia ketentuan dari Tuhan. Kami sudah berusaha menyelamatkan perkahwinan ini, namun tiada jodoh lagi antara kami,” katanya seperti dilaporkan Harian Metro hari ini.

Penyanyi ini juga berkata yang tiada persefahaman menjadi punca perpisahan mereka namun tidak menolak jika Tuhan menentukan yang mereka akan kembali bersama di masa hadapan.

“Kami masih ada masa lagi untuk perbaiki dan kalau ada izin Allah di masa depan kami mungkin bersatu semula,” tambahnya lagi. (rtky/m)


Fiza Elite: Saya Tidak Mahu Kisah Rumah Tangga Jadi Pengetahuan Umum

Persoalan ramai tentang kisah rumahtangga Adam AF dan Fiza Elite selama beberapa bulan ini terjawab apabila pasangan itu disahkan bercerai talak satu di Mahkamah Rendah Syariah Shah Alam pada tengah hari Isnin (28 April 2014).

Sebelum prosiding kes penceraian mereka berlangsung, Fiza Elite ada membuat permohonan lisan kepada hakim syarie, Tuan Muhamad Nazri supaya sebutan kes mereka berlangsung tanpa kehadiran orang luar termasuk para media.

“Saya memohon agar kes kami dibicarakan tanpa wartawan atau pihak-pihak lain dalam ruang mahkamah ini. Ini adalah atas alasan yang saya seorang selebriti yang dikenali & saya tidak mahu masyarakat tahu tentang hak peribadi kami,” ujarnya.

BACA: Instagram Antara Punca Adam (AF2) & Fiza Elite Bercerai (ext.)

Fiza Elite menambah (melalui video di atas) yang keputusan untuk menjalankan prosiding secara tertutup kerana mahu mengelakkan tulisan tidak baik oleh pihak media yang mungkin akan dibaca oleh anak anaknya di masa hadapan.

“Biarlah saya dan Adam sahaja tahu apa masalah dalaman yang kami ada — benda ini melibatkan masa depan dan periuk nasi saya. Dan apa yang ditulis nanti kemungkinan dibaca oleh anak anak saya. Saya harap semua hormati keputusan saya,” tambahnya lagi. (rtky/m)


Juliana Evans Gembira Berjaya Tamatkan Pengajian Di Michigan, USA

Tidak kreatif langsung tajuk artikel kali ini, cliché sangat bunyinya. Maafkan penulis yang sangat kekurangan idea. Siapa tidak akan merasa gembira apabila penat lelah bertahun lamanya terbalas dengan sekeping ijazah di hari graduasi.

Juliana Evans baru baru berkongsikan rasa gembira beliau berjaya menamatkan pengajian selama lebih dua tahun di dalam jurusan Sarjana Muda Komunikasi di Western Michigan University, Amerika Syarikat — melalui akaun Instagram beliau.

“Our dream came true finally. Thanks for everything mum so glad you are here,” tulis Juliana Evans dalam salah satu gambar yang dikirimkan yang menunjukkan ibunya turut hadir ke majlis graduasi beliau yang berlangsung baru baru ini.

Dalam nada bergurau, Juliana Evans turut berterima kasih kepada dua ekor kucing comel peliharaan beliau kerana menjadi teman bermain dan teman melengahkan kerja sepanjang belajar di sana. Dan, ada sekali gambar kucingnya.

Okay perlu berhenti menulis sebelum lebih merepek. Tahniah Juliana Evans atas kejayaan ini, bila mahu pulang ke Malaysia dan kembali aktif dalam dunia seni? Kami rindu. (rtky/m)


Tunai Janji, Forteen Pukau 1000 Peminat Di Konsert KITA 20FORTEEN

Hampir sebulan terpaksa menangguhkan konsert KITA 20FORTEEN bagi menghormati kejadian kehilangan pesawat MH370 8 Mac lalu, akhirnya semalam 26 April bertempat di KL Live,Kuala Lumpur konsert tersebut telah berlangsung dengan jayanya.

Hampir 1,000 peminat datang membanjiri KL Live demi menyaksikan konsert tersebut.

Selepas tiga bulan berhempas pulas dengan latihan, buat pertama kali nya,setelah hampir tiga tahun bertapak menempatkan diri dan nama di dalam industry muzik tanah air, kumpulan Forteen berjaya mengadakan sebuah konsert besar yang gilang gemilang dan apa yang pasti, bakal meninggalkan kesan yang hebat dihati para peminat tegar Forteen.

Peluang yang diberi oleh pihak KRU Muzik selaku label naungan Forteen diguna sebaik mungkin dan dijadikan satu platform untuk lebih maju kehadapan. KRU Muzik turut bertindak sebagai penganjur konsert yang berlangsung semalam.

Konsert ini diadakan sebagai tanda terima kasih Forteen pada peminat yang tidak jemu memberi sokongan dan menunjukkan kesetiaan pada mereka. Satu persatu kejayaan diraih Forteen sepanjang tiga tahun penglibatan mereka dalam industri.

Selain Forteen, artis-artis yang bernaung di bawah KRU Muzik turut sama membuat persembahan sebelum para peminat dihidang kan dengan persembahan mantap dari kumpulan Forteen sendiri.

Seawal jam 3.00 petang orang ramai sudah mula berasak memenuhi ruang KL Live. Tepat jam 4.00 petang konsert dimulakan dengan persembahan Qasri, Hazury, Fitri Hakim dan kumpulan duo lelaki, #tag sebelum kumpulan Forteen sendiri masuk menghiburkan peminat dengan 18 lagu berbisa mereka buat para peminat.

Persembahan kumpulan Forteen petang semalam telah berlangsung selama 2 jam bermula dari 4.30 petang hingga 6.30 petang.

Ketika konsert berlangsung, Forteen telah dikejutkan dengan pengiktirafan Anugerah Platinum daripada Recording Industry Association of Malaysia (RIM) diatas rekod jualan digital muat turun muzik bagi single pertama mereka Berdua Bersatu. Bagi menyempurnakan majlis, anugerah telah disampaikan oleh Norman Abdul Halim selaku pengerusi RIM. (rtky/bsr)


Hari Ini Dalam Hiburan (N.544)

VIDEO HARI INI: Ini salah satu video yang sebenarnya tidak dapat dijelaskan dengan perkataan — rakyat Jepun kadangkala sifat peliknya sampai langit ketujuh. Berus gigi dan senapang, hmm.

Filem komedi romantik terbaru lakonan Camerion Diaz, Leslie Mann dan menampilkan Kate Upton, The Other Woman berjaya mengenepikan filem sekuel Captain America sebagai filem terlaris selepas mencatatkan kutipan US$24.7 juta hujung minggu lalu. – Huff. Post

REVIEW: The Other Woman, Pakatan Tiga Wanita Demi Dendamkan Seorang Lelaki

Drama hujung minggu di saluran televisyen SBS, Angel Eyes yang menampilan bintang utama Goo Hye Sun berjaya mencatat jumlah tontonan sebanyak 10.8% dan merupakan kadar tontonan tertinggi sejak ditayangkan beberapa minggu lalu. – Soompi

Pihak Warner Bros. hari ini telah mengesahkan yang mereka telah memilih Zack Snyder untuk mengarahkan filem gabungan superhero Justice League yang mana dijangka Henry Cavill dan Ben Affleck akan turut sama membawa watak Superman & Batman. – THR

Berdozen video tentang sejarah Tanah Melayu boleh anda tonton di Youtube sekarang ini selepas lebih 85,000 arkib berita video oleh British Pathé dimuat naik dan boleh ditonton oleh semua. Elok juga belajar sejarah negara sendiri, untuk pengajaran kata orang orang tua.- The Star

Tidak cukup dengan Leornado DiCaprio sebagai kekasih, model Toni Garrn dilihat mengambil gambar enam jejaka dalam keadaan berbogel ketika menjayakan satu sesi fotografi di tepi baru baru ini. Ianya sekadar gurauan manjda, heh. – Us Magazine


Adam AF, Fiza Elite Sah Cerai

Adam AF dan pelakon Fiza Elite sah bercerai talak satu di Mahkamah Rendah Syariah Shah Alam, sebentar tadi menurut laporan terkini Harian Metro melalui Twitter.

Adam AF atau nama sebenarnya Mohd Aizam Mat Saman berkata beliau dan Fiza Elite bercerai secara baik tanpa sebarang tuntutan.

“Ya, hari ni sudah jatuh talak. Dan itulah ia,” katanya ringkas selepas selesai prosiding kes.

Fiza Elite berkata kepada mStar Online beliau menganggap mereka berdua tiada jodoh selepas pelbagai usaha menyelamatkan rumah tangga dilakukan.

“Saya anggap kami berdua sudah tiada jodoh. Siapa yang nak bercerai bukan? Tambah pula ini adalah perkahwinan saya yang kedua. Saya reda dengan ketentuan Allah,” katanya.

Fiza Elite pada minggu dikhabarkan telah memfailkan permohonan untuk bercerai namun bekas anggota kumpulan Elite itu mahu pun Adam AF enggan mengulas lanjut akan kesahihah perkara itu dan meminta semua pihak mendoakan yang terbaik.

Adam AF dan Fiza Elite bernikah pada 26 September tahun lalu selepas hanya berkenalan selama dua bulan. Hanya mereka berdua yang tahu apa sebenarnya terjadi. (rtky/m)


Almy Nadia Harapkan Bahagia Bersama Fizz Fairuz Selamanya

Kami pasti ketika ini Almy Nadia pastinya insan yang paling gembira selepas sah bergelar isteri kepada Fizz Fairuz & selepas mengharungi lapan tahun tempoh percintaan yang anda semua tahu telah diduga dengan pelbagai cabaran.

Pada majlis pernikahan yang berlangsung Sabtu lalu di Pulau Pinang, Almy Nadia menerima wang hantaran sebanyak RM20,000 berserta mas kahwin RM1,001 & sembilan dulang barangan hantaran dan membalas 11 dulang barangan hantaran.

Bercakap kepada media selepas majlis selesai, Almy Nadia meluahkan rasa gembira dan syukur beliau selepas segalanya berjalan lancar.

“Saya berasa lega sebab segala susah payah dan dugaan yang ditempuh selama ini berakhir dengan penyatuan perkahwinan hari ini”

“Syukur Alhamdulillah, sabar adalah paling kuat dalam diri saya sepanjang mengharungi pelbagai kontroversi, naik dan turun sebelum & selepas akhirnya kami berdua sampai ke jinjang pelamin”

“Sudah lapan tahun kami menjalinkan hubungan percintaan dan tahun ini masuk tahun yang ke sembilan. Doa kami ke alam baharu akhirnya membawa kenyataan,” katanya.

Fizz Fairuz & Almy Nadia juga berkata yang mereka tidak ada merancang sebarang bulan madu ketika ini kerana masih sibuk dengan penggambaran drama dan kerja masing masing tetapi bercadang untuk bercuti selepas hari raya nanti.

“Saya juga meminta semua orang terus berdoa agar perhubungan kami berjalan dengan lancar. Selepas ini, saya dan Fizz berada di alam baharu, doa yang terbaik untuk kami berdua,” tambah Almy Nadia. Kami gembira tengok anda berdua. (rtky/m)


Fara Fauzana Kini Dalam Proses Untuk Berhijab, Nafi Kerana Mahu Kahwin

Menerusi gambar beliau di laman sosial sejak kebelakangan ini, peminat boleh melihat yang Fara Fauzana sudah mula menggayakan selendang untuk menutup sebahagian kepalanya dan ada juga cakap cakap mengatakan beliau bakal berhijap tidak lama lagi.

Ketika hadir ke majlis kemuncak Kunci AM Krew yang berlangsung di Berjaya Times Square baru baru ini, Fara Fauzana turut mendapat perhatian media kerana sekali lagi tampil berselendang & berkata beliau dalam proses untuk berhijab penuh.

“Saya tidak tahu bagaimana untuk memberi komen kerana tidak mahu ada pihak memberikan persepsi yang lain kepada saya. Secara peribadi, memang saya dalam proses untuk ke arah itu. Saya mengharapkan agar peminat-peminat mendoakan yang terbaik untuk saya”

Bercakap kepada GUA, Fara Fauzana turut berkata yang beliau tidak mahu orang luar keliru dengan penampilannya sebelum ini dan lebih gemar berdiam diri apabila diajukan soalan tentang bertudung ini namun sekarang sudah bersedia untuk memberikan komen.

“Umur saya sudah mencecah 30-an, ianya bukan satu perkara yang begitu mengejutkan. Saya sendiri sudah lama menyimpan niat, namun secara perlahan-lahan ianya datang kepada saya sekarang. Saya belajar untuk menjadi lebih bersabar dan tidaklah ‘seganas’ dulu”

Namun Fara Fauzana menafikan yang perubahan positif beliau ketika ini mempunyai kaitan dengan kemungkinan untuk berumah tangga namun penyampai radio popular ini tidak menolak jika sudah tiba jodoh. Belum ada calon katanya, heh. (rtky/m)


Emma Maembong: Kami Berdua Belum Ada Rancangan Untuk Kahwin

Bagi Zizan Razak dan Emma Maembong setahun merupakan usia matang sebelum kedua mereka mengambil keputusan untuk mendedahkan hubungan mereka. Bagi Emma, sebagai manusia biasa mereka juga perlukan privasi sendiri.

Malah sebagai manusia yang berfikiran waras, normal untuk kita mengenali hati budi masing-masing sebelum memutuskan untuk menjalani sebarang hubungan sama ada rakan biasa atau hubungan istimewa dengan sesiapa sahaja.

“Saya orang biasa. Kalau orang lain pun, sebelum bercinta mesti nak kenal hati budi dan latar belakang orang tu. Tiba-tiba saya umum dekat public yang kami bercinta, di pertengahan jalan, saya tak boleh nak teruskan dengan dia, saya akan malu”

“Niat saya adalah biar saya kenal Zizan dengan betul dulu. Bila ayah dan keluarga saya dah okay, baru saya nak beritahu pada public. Tapi belum sempat kami nak kenal each other, orang ramai dah mula bercakap. Mereka dapat hidu. Jadi saya serahkan pada jodoh”

Emma menambah, dia mahupun Zizan tiada niat untuk menyembunyikan kisah cinta dari peminat. Cuma masing-masing perlukan ruang dan masa yang tepat sebelum sepakat untuk tidak lagi merahsiakan perhubungan yang sedang berlangsung.

Sebetulnya Emma dan Zizan sudah mengenali sesama sendiri sebelum masing-masing bergelar artis lagi. Emma dan Zizan keduanya berasal dari Terengganu. Malah Zizan merupakan jiran sebelah kampung Emma. Sudah lima tahun mereka kenal.

“Emma dah kenal dia sebelum jadi artis lagi. Lima tahun lepas lagi dah kenal. Kami berkawan macam biasa. Sampailah satu masa Emma jadi pelakon. Masa jadi pelakon itulah, saya cuma Zizan seorang je artis. Jadi saya berkawan dengan dia. Dia banyak ajar saya. Dan itu lah yang buatkan saya rapat dengan dia,” kata Emma Maembong.

Tidak menolak kedua ibu bapa sudah saling kenal kerana sememangnya mereka merupakan jiran di Terengganu. Namun sehingga setakat ini mereka belum lagi duduk untuk merangka sebarang majlis pertunangan mahupun pernikahan anak-anak. Zizan dan Emma sendiri belum ada perancangan untuk berkahwin.

Cuma orang ramai yang membuat andaian sendiri apabila pada majlis hari jadi tahun lepas Zizan mengumumkan bakal mengakhiri zaman bujan di usia 30 tahun. Kedua mereka tidak pernah mengeluarkan sebarang kenyataan untuk berkahwin samada hujung tahun ini atau pun awal tahun hadapan seperti yang digembar gemburkan sebelum ini. (rtky/bsr)


Pelakon Sidek Hussain Meninggal Dunia

Setelah menderita sekian lama dari penyakit ketumbuhan pada pipnya, pelakon veteren Sidek Hussain disahkan meninggal dunia di Hospital Kuala Lumpur kira-kira jam 11.55 malam tadi.

Allahyarham dimasukkan ke hospital pada 22 April lalu setelah keadaannya semakin tenat dan dia disahkan menghidap penyakit kanser tahap ke-4 selain beberapa kompilasi penyakit lain.

Sidek Hussain 63 tahun menghembuskan nafas terakhir di sisi isterinya Sebiah Sulaiman 61 tahun.

Sebelum ini allahyarham pernah mendapatkan rawatan di Hospital Sungai Buloh untuk menjalani pembedaham namun pihak doktor telah membatalkan pembedaham kerana pembedahan tersebut berisiko tinggi.


Hari Ini Dalam Hiburan (N.544)

VIDEO HARI INI: Melihat kepada reaksi lelaki ini yang telah menggunakan peranti Oculus Rift membuatkan kami tidak sabar untuk mencuba apabila ianya tiba di pasaran kelak. Skip terus ke minit 1:20 untuk efek sebenar. Heh.

Penyanyi Radhi (OAG) tidak pernah menyangka perkahwinan keduanya yang dibina dengan Nur Shahira Ayu Zahiri benar-benar bermakna kerana kehidupannya kini lebih terurus lebih lebih perkara berkaitan aktiviti seharian. – mStar Online

Pelakon yang terkenal dengan sikap enggan berkahwin, George Clooney dikhabarkan telah pun mengikat tali pertunangan dengan kekasihnya yang juga bergelar peguam, Amal Alamuddin selepas wanita itu dilihat memakai cincin mewah baru baru ini. – LA Times

Menjadi berita paling diberi perhatian di Hollywood ketika ini, ini lima fakta tentang wanita bernama Amal Alamuddin yang berjaya membuka hati George Clooney untuk kembali mencuba alam perkahwinan tidak lama lagi. – People

Memulakan karier seni beliau di Disney, Justin Timberlake kini akan kembali untuk bekerjasama dengan jenama besar hiburan itu selepas 20 tahun apabila beliau dijadualkan bakal membuat persembahan khas di 2014 Radio Disney Music Awards. – Just Jared

Sebuah media di Korea, MBN TV baru baru ini telah mengeluarkan satu senarai ranking kumpulan pop wanita Korea yang dipanggil generasi kedua dan Girls’ Generation (SNSD) yang muncul buat pertama kali pada tahun 2007 masih mengungguli jumlah peminat. – Soompi


The Other Woman: Tiga Wanita Bersatu Kerana Dendamkan Lelaki

The Other Woman (2014) yang bakal ke pawagam Malaysia pada 1 May ini membariskan nama besar dalam dunia perfileman Hollywood iaitu Cameron Diaz & Leslie Mann dan juga model seksi terkenal, Kate Upton — dan gandingan mereka tidak begitu mengecewakan.

Konsep filem ini cukup mudah — konspirasi nakal seorang isteri (lakonan Leslie Mann) bersama dua orang skandal suaminya lakonan Cameron Diaz & Kate Upton yang ingin membalas dendam terhadap lelaki itu yang kini mempunyai skandal ketiga.

Filem ini cukup ringan untuk tontonan semua terima kasih kepada chemistry yang boleh dirasai antara Camron Diaz & Leslie Mann dan dengan filem berformula feminis sebegini, tidak banyak sebenarnya yang boleh kita harapkan. Heh.

Kisah bermula dengan watak lakona Cameron Diaz, Carly seorang peguam di kota Manhattan yang suka mengejar lelaki namun satu perasaan luar biasa timbul apabila bertemu dengan suami kepada Kate (Leslie Mann) bernama Mark King yang dilakonan oleh Nikolaj Coster-Waldau (Game of Thrones). Satu hari, Carly telah pergi ke rumah lelaki idaman ini berpakaian penuh menggoda namun beliau disambut oleh isterinya pula.

Kate yang pada mulanya tidak tahu apa apa tentang aktiviti suaminya di luar mula mengetahui apa yang sebenarnya terjadi dan beliau pergi ke pejabat Carly (di mana anda akan nampak kemunculan Nicki Minaj sebagai pembantu peribadi) — bukan untuk menyerang, tetapi untuk berbicara hati ke hati seperti seorang rakan baik. Like what?

Dan bermulalah persahabatan dua wanita ini yang banyak berbicara tentang permasalahan hubungan dengan lelaki sebelum mereka berdua keluar minum bersama & kita boleh lihat Leslie Mann kekal cemerlang dalam watak mabuk seperti dalam filem The 40-Year-Old Virgin.

Kate Upton yang kemudian menyertai pakatan ini kami rasa hanya muncul sebagai pencuci mata dan sebenarnya tidak banyak memberikan karisma kepada gandingan mereka bertiga. Masih, kami suka dengan adanya model popular ini. Heh.

Hendak tahu apa sebenarnya konflik yang cuba dikejar oleh tiga orang wanita ini terhadap seorang lelaki yang mereka sama sama gilakan, haruslah anda menonton filem ini di pawagam kelak, bermula Khamis ini untuk tayangan di seluruh Malaysia.

Peminat yang mengharapkan komedi dan kelakar tahap runtuh bumbung mungkin akan sedikit kecewa namun ianya sebuah filem yang selamat untuk ditonton bersama kekasih atau kawan kawan — masih banyak babak kelakar cukup untuk tidak membuatkan anda bosan.


Saling Memahami Rahsia Bahagia Ashraf Sinclair, Bunga Citra Lestari

Pasangan bahagia dari Indonesia, Bunga Citra Lestari dan Ashraf Sinclair telah berkongsi serba sedikit mengenai rahsia kekal bahagia rumah tangga mereka yang kini telah mencecah usia 6 tahun perkahwinannya.

“Rahsia hubungan kami ialah memahami antara satu sama lain. Daripada awal sebelum kami berkahwin kami ada mengatakan bahawa kami berdua akan selalu perbaiki hubungan yang sedia ada ini sebelum dan juga selepas berkahwin,” kata Ashraf sambil tersenyum.

Tambahnya lagi, sekiranya ada apa-apa yang berlaku mereka akan berbincang terlebih dahulu sebelum mempercayai kata-kata orang lain dan sesibuk mana sekalipun mereka dalam urusan pekerjaan, mereka akan tetap cuba untuk meluangkan masa bersama.

“Saya akan berbincang terlebih dahulu sebelum mempercayai kata-kata orang lain dan cuba untuk menyelesaikan perkara tersebut bersama isteri. Selain itu, kami juga akan menetapkan masa untuk bersama-sama bersiar, makan dan yang lain-lain. Sesibuk bagaimana sekali pun, kita akan cuba untuk meluangkan masa bersama,” ujarnya.

Pasangan tersebut juga telah dikurniakan seorang anak yang kini telah mencecah usia 4 tahun dan bagi mereka berdua tidak salah sekiranya anak mereka itu meminati dunia seni.

“Anak kami, Noah semakin besar dan kadang-kala saya dan Bunga membawa dia ke lokasi penggambaran dari situ dia melihat kami bekerja dan dia tidak ada masalah malah dia dan Bunga telah ditawarkan berlakon iklan di TV Indonesia”

“Kalau dia mahu untuk berkecimpung dalam dunia seni, rasanya tidak ada masalah terpulang pada dia,” ujarnya mengakhiri perbualan. Ashraf Sinclair dan Bunga Citra Lestari ditemui semasa sidang media produk mandian Lux terbaru di Hotel Sunway. (rtly/hfz)


Almy Nadia Selamat Bergelar Isteri Fizz Fairuz Dengan Sekali Lafaz

Pasangan selebriti yang banyak menempuh dugaan sepanjang hubungan mereka, Fizz Fairuz & Almy Nadia telah selamat bergelar suami isteri dalam satu majlis akad nikah yang telah diadakan di kampung halaman pengantin perempuan di Pulau Pinang.

Almy Nadia dan Fizz Fairuz pada tengahari tadi telah melangsungkan majlis pertunangan terlebih dahulu sebelum sah bergelar suami isteri sekitar jam 5.40 petang waktu tempatan, heh.

Majlis akad nikah yang berlangsung hari ini mengambil tempat Masjid Balik Pulau, Pulau Pinang.

Tahniah buat keluarga kedua dua mereka, semoga hubungan dan ikatan yang terbina ini kekal sehingga pintu syurga. Kami suka tengok anda berdua. Berikut beberapa keping gambar sekitar majlis pernikahan Almy Nadia & Fizz Fairuz hari ini. Enjoice!


Fauzi Nawawi: Saya Tunggu Surat Saman Dari Sharnaaz Ahmad

Pertelingkahan di antara dramatis Lisdawati (Lisda) dan pelakon Sharnaaz Ahmad yang tercetus pada pertengahan Februari lalu, cukup mendapat perhatian ramai. Bagaimanapun, sehingga kini tiada sebarang kenyataan lanjut daripada Lisdawati.

Sementara Sharnaaz Ahmad, baru-baru ini memberitahu media yang dia mahu menyelesaikan hal itu tetapi hanya menunggu masa yang sesuai.

“Tak ada logiknya nak tunggu isteri saya bersalin atau tidak sebab isteri saya sihat walafiat. Hari ini (semalam) dia masih lagi boleh terbang ke Sarawak. Masa dia menunaikan umrah pun, dia mengandung dan dalam keadaan sihat. Jadi tidak ada alasan langsung”

BACA: Sharnaaz Ahmad Selesaikan Isu Gaduh Selepas Lisdawati Selamat Bersalin (ext.)

“Sebab kalau setakat dia nak selesaikan perkara ini secara baik dan tak bergaduhh, ia tak akan mempengaruhi kandungan isteri saya”, kata Fauzi Nawawi yang ditemui pada majlis tayangan filem usahasama tiga negara Malaysia-Indonesia-Jepun berjudul Bushido Spirit: Sang Pemberani, bertempat di [email protected], Damansara, semalam.

Fauzi Nawawi berkata demikian ketika diminta mengulas mengenai kenyataan Sharnaaz yang mahu menyelesaikan pertelingkahan tersebut sebaik saja selepas isterinya bersalin.

Lisdawati sekarang sedang sarat mengandung dan dijangka bersalin sekitar bulan Mei ini. Menurut Fauzi, mereka bakal menimang cahaya mata lelaki.

Tambahnya lagi, dia kini hanya menunggu surat saman daripada Sharnaaz seperti yang dinyatakan sendiri oleh pelakon itu di dalam sebuah program hiburan, beberapa bulan lalu.

Bagaimanapun Fauzi bersedia untuk bersemuka sekiranya Sharnaaz ingin menyelesaikan perkara ini secara baik dan tidak mahu mengambil apa apa tindakan undang undang.

“Saya tak nak ambil apa-apa tindakan. Tapi saya dengar dia nak saman saya. Sekarang ni saya tengah tunggu surat saman dari dia lah ni. Setakat ini saya tak dapat apa-apa surat dari penguam dia. Kalau boleh saya minta dia cari jalan penyelesaian. Kalau dia tetap nak saman, silakan. Kalau dia nak berdepan dan selesai cara baik, saya bersedia,” katanya lagi. (rtky/fr)


Hari Ini Dalam Hiburan (N.543)

VIDEO HARI INI: Untunglah ada kereta mewah. Lelaki ini menjemput 20 orang rakan beliau yang biasa memandu kereta biasa untuk memandu Ferrari 360 Modena miliknya. Siapa di sini ada Ferrari untuk kami pinjam? Teringin pula, heh.

Dalam satu status terbaru beliau melalui Twitter, Olivia Wilde telah mengumumkan yang beliau selamat melahirkan seorang bayi lelaki semalam yang telah diberi nama Otis Alexander Sudeikis & merupakan anak pertama bersama pasangannya, Jason Sudeikis. – LA Times

Aktor Korea, Kim Soo Hyun telah berbesar hati untuk menderma sebanyak KRW300 juta kepada Danwon High School yang mana terlibat dengan tragedi feri Sewol yang karam baru baru ini untuk diberikan kepada keluarga mangsa yang terbabit. – Soompi

Wakil kepada pelakon popular ini telah mengesahkan kepada media di Hollywood yang Jodie Foster telah selamat berkahwin dengan kekasihnya, Alexandra Hedison pada hujung minggu lalu selepas khabarnya bercinta sejak musim panas yang lalu. – Just Jared

Yuna yang kita tahu sedang aktif mencipta nama di bumi Amerika Syarikat berkata yang beliau sentiasa rindukan nasi lemak dan bercerita tentang seorang peminat yang masakkan makanan itu ketika konsert jelajah beliau di sana. – USA Today

Bukan mudah untuk menjadi penghias muka hadapan majalah Vouge dan selepas terpilih untuk edisi April ’14, Kim Kardashian telah dilihat memborong sebanyak mungkin majalah edisi itu untuk simpanan peribadi. Jangan lupa untuk letak dalam bingkai sekali. – Huff. Post


Sammy Simorangkir Kembali Bersama Nadia Annuar?

Sekitar Disember 2013 yang lalu, penyanyi kelahiran Indonesia ini memberikan kenyataan kepada media yang hubungan beliau & personaliti TV3 ini sudah berakhir namun perkembangan baru seakan menunjukkan yang mereka tidak berputus ada.

BACA: Sammy Simorangkir & Nadia Annuar Putus Cinta Kerana Perbezaan Agama

Selain menyebut perbezaan agama sebagai puncanya, Sammy Simorangkir berkata hubungan dengan Nadia Annuar terputus juga disebabkan tiada persefahaman namun dari kemaskini terbaru mereka di lama sosial, pasangan ini seakan kembali bersama.

Personaliti TV3 itu dilihat hadir bersama ke konsert khas Keris Patih bersama Sammy Simorangkir di Jakarta, Indonesia selain beliau turut menemani penyanyi itu ketika sesi latihan yang dijalankan beberapa hari sebelum itu.

Dan ini bukan kali pertama terlihat gambar mereka berdua bersama sejak Sammy Simorangkir mengumumkan perpisahan mereka. Nadia Annuar nampaknya masih terbang ke Indonesia secara kerap untuk bertemu buah hatinya ini.

Jika benar mereka kembali bersama, good for them. Berikut beberapa gambar pasangan ini yang dikongsikan bersama peminat sejak akhir akhir ini. Enjoice! (rtky/m)


Lelaki Dukung Yana Samsudin, Peminat Bergaduh Di Instagram

Ruangan komen di akaun Instagram selebriti boleh menjadi hiburan buat kita semua. Ada sahaja perbalahan atau debat yang sentiasa berlangsung tentang apa sahaja — dari hukum hakam agama sehinggalah fesyen selebriti.

Terbaru salah satu gambar Yana Samsudin yang kini berada di Sarajevo, Bosnia & Herzegovina berjaya mencetuskan perang komen dikalangan peminat apabila ianya menunjukkan aktress itu sedang didukung oleh seorang lelaki tempatan.

Kalau dibaca ayat yang menemani gambar tersebut, jelas Yana Samsudin bukan sengaja mahu meminta lelaki itu mendukungnya namun satu insiden yang menyebabkan kakinya terseliuh memaksa beliau untuk bergerak dengan bantuan orang lain.

“Gambar itu diambil ketika saya dalam keadaan darurat sebab kaki terseliuh dan tak boleh nak berjalan langsung,” ujar Yana Samsudin kepada Harian Metro.

“Nak tak nak kenalah (lelaki) yang kuat tolong saya. Kalau nak harapkan saya berjalan lambatlah jadinya. Kami pula kejar masa untuk lengkapkan jadual penggambaran di sini”

Yana Samsudin kini berada di Sarajevo bersama Iqram Dinzly (dan beberapa orang krew juga pelakon lain) untuk menjalani penggambaran di sana. Kepada peminat, jangan cepat melatah jika tidak tahu situasi ya. Berikut gambar mereka ketika di sana. Enjoice! (rtky/m)


Nelydia Senrose Mengakui Adegan Intim Bersama Sharnaaz Keterlaluan

Malaysian Digest (23 April) — Walaupun ada dikalangan anda yang tidak berapa mengikuti drama Bukan Kerana Aku Tak Cinta (BKATC), tapi setidaknya anda pasti pernah terbaca laporan media mengenai kontroversi gambar babak intim dua teraju utamanya iaitu Nelydia Senrose yang memengang watak Mastura dan Sharnaaz Ahmad yang menghidupkan watak Jebat.

Menurut Nelydia Senrose mengakui ada beberapa babak lakonannya bersama Sharnaaz yang agak keterlaluan. Namun sebagai pelakon, mereka bersikap profesional dan hanya mahu berikan lakonan yang terbaik. Selain, memenuhi tuntutan watak yang tertulis dalam novel asalnya.

“Saya akui ada babak romantis lakonan kami yang agak keterlaluan. Tapi itu kehendak novel — kami dah berikan lakonan yang terbaik,” katanya ketika ditemui pada tayangan episod akhir Bukan Kerana Aku Tak Cinta di Encorp Strand Mall, Kota Damansara.

Sejak bermula episod pertama lagi, Sharnaaz kerap memuat naik gambar-gambar sedutan babak romantis dan intim Jebat dan Mastura. Ditambah pula dengan kapsyen penuh makna dan memberi maksud mendalam seolah-olah mereka pasangan bercinta yang sebenar.

Lantas aksi lakonan mereka berdua seperti yang ditunjukan pada gabar-gambar itu mendapat komen positif malah ramai peminat drama tempatan yang menyukainya.

Tak kurang juga komen negatif peminat yang menganggap adegan mereka itu keterlaluan dan tidak sesuai untuk tontonan umum. Bahkan kekasih Nelydia sendiri iaitu pelakon dan pengacara Qi Razali pernah meluahkan rasa bengang dan cemburu terhadap Sharnaaz kerana didakwa sengaja ‘menayangkan’ momen-momen romantis bersama kekasih hatinya.

Tambah Nelydia lagi, selepas berbulan membawakan watak Mastura, dia bagaimanapun sedih apabila drama itu telah pun sampai ke penghujung episod. Namun dia gembira kerana karya yang diadaptasi dari novel nukilan E-Man Sufi itu mendapat sambutan hangat. (rtky/fr)


Hari Ini Dalam Hiburan (N.542)

VIDEO HARI INI: Kalau lemah jantung elakkan menonton video ini kerana ianya menunjukkan 2 orang gila terjun bebas dari puncak bangunan Burj Khalifa yang berketinggian 829.8 meter.

Pemenang Oscar dan bintang 12 Years a Slave, Lupita Nyong’o telah dipilih oleh majalah People untuk menduduki tempat teratas dalam senarai tahunan 50 Most Beautiful mereka. – Just Jared

Isteri kepada pelakon Hollywood terkenal, Cuba Gooding Jr. dikhabarkan telah memfailkan permohonan untuk bercerai selepas mengharungi alam perkahwinan bersama selama 20 tahun namun atas sebab kenapa tidak pula dilaporkan. – TMZ

Selepas status beliau yang mempersoal ceramah Ustaz Don Daniyal, Wardina Safiyyah telah mengambil keputusan untuk tidak lagi menguruskan akaun Facebooknya sendiri dan serahkan semuanya kepada pihak pengurusan buat sementara waktu. – mStar Online

Aktress popular Drew Barrymore telah dilaporkan selamat melahirkan seorang bayi perempuan beberapa hari lalu yang telah pun diberi nama Frankie dan ini merupakan anak kedua beliau bersama Will Kopelman. – Huff. Post

Penyanyi duo Leessang dan juga ahli tetap program variasi Infinity Challenge, Gil telah ditahan memandu dibawah pengaruh alkohol ketika pulang dari keluar minum bersama dan lesen memandu beliau telah dibatalkan pihak berkuasa. – Soompi


Transcendence, Apabila Manusia Cuba Menjadi Tuhan

Menonton sebuah filem techno-thriller, saya harus berfikiran terbuka kepada sesuatu yang moden. Hasil penontonan sesebuah filem sebegitu, sewajarnya mampu mengajak saya merenung tentang kemungkinan kemampuan sains dan teknologi di masa hadapan? Transcendence (2014) ialah sebuah filem techno-thriller dan fiksyen sains arahan Wally Pfister yang terkenal sebagai pengarah fotografi untuk filem Inception (2010) yang telah melonjakkan nama beliau.

Kisahnya bermula begini; Dr. Will Caster (Johnny Depp) ialah seorang saintis pakar dalam kajian artificial intelligence (AI). Dia sedang dalam fasa akhir untuk menghasilkan rekaan mesin ‘Transcendence’ yang hampir sempurna mempunyai gabungan sedikit naluri dan kepandaian perisian komputer dinamakan P.I.N.N. (Physically Independent Neural Network). Kajian Will dibantu rapat oleh 2 orang lagi saintis iaitu isterinya, Evelyn Caster (Rebecca Hall) dan rakan karib mereka, Max Waters (Paul Bettany).

Cita-cita besar Will itu ditentang oleh kumpulan anti-teknologi gerakan bawah tanah bergelar R.I.F.T. (Independence From Technology) yang diketuai oleh Bree (Kate Mara). Kumpulan itu melancarkan serangan ala pengganas ke beberapa makmal kajian P.I.N.N. secara serentak di seluruh dunia. Will juga menjadi salah satu target utama serangan mereka sehingga menyebabkan dia tercedera hingga nyawa-nyawa ikan! Apa yang berlaku seterusnya kepada Will dan kajian P.I.N.N. itu? Ya! Maka bersegeralah kalian ke pawagam sekarang.

Transcendence tidak dinafikan ialah sebuah filem yang hebat dari kerja kameranya. Ia filem fiksyen sains yang mahu kelihatan ‘hidup’ sebagai sebuah drama menghampiri realiti seperti garapan filem Gravity dan Man of Steel tahun lalu, 2013. Maksud saya, pemaparan visual dan suntingannya begitu ketara hendak menjadi kisah yang benar-benar berlaku. Walaupun kisah hubung kait manusia dan mesin dalam Transcendence mirip filem A.I. Artificial Intelligence (2001), I Robot (2004) dan paling dekat dengan kisah Her (2013) tetapi rupa dan latar filem ini seboleh-bolehnya tidak mahu nampak ‘futuristic’ langsung. Bagus!

Ok. Filem ini sebenarnya sangat berpotensi tinggi untuk menjadi sebuah filem yang baik mengenai persepsi dan tekaan kemajuan teknologi hari ini yang akan menjadi kenyataan di masa akan datang. Idea mengupas kemungkinan wujudnya super-computer sebijak dan sebijik kemampuan emosi dan perasaan manusia iaitu pemikiran dari otak Will yang digabungkan dengan perisian komputer dalam versi P.I.N.N. ialah konsep tinggi untuk difilemkan.

Namun begitu, Transcendence telah merencahkan idea besar mengenai kisah Will atau mesin yang mahu menjadi seperti ‘Dewa’ pencipta kehidupan baru dunia tetapi disepahkan dengan terlalu banyak plot lain yang meleret-leret tanpa mengembangkan dan menyimpulkan semuanya dengan baik. Saya suka dengan penambahan konflik dan kontra oleh kumpulan R.I.F.T. dari ideologi asal kenapa mereka mahu menentang kajian oleh Will. Malahan kejutan ironi apabila Bree memberitahu Max bahawa kewujudan kumpulannya bermula tercetus dari cerapan kenyataan satu artikel dari Max sendiri.

Kawan menjadi lawan, ia suatu kisah yang dramatik. Max sendiri yang sukarela membantu Evelyn untuk memuatnaik pemikiran Will ke dalam P.I.N.N. Akhirnya Max juga yang gusar sama ada ia benar-benar Will atau ‘raksasa’ ciptaannya dan Evelyn? Lantas kegilaan dan ketaksuban Evelyn pula dihasut oleh perasaan cintanya kepada Will untuk kisah pengembangan seterusnya. Waktu yang sama, hubungan pakar komputer Joseph Tagger (Morgan Freeman) dan ejen FBI, Donald Buchanan (Cillian Murphy) menjejaki kegiatan R.I.F.T. juga sesuatu yang menarik. Tetapi ia menjadi kisah polis siber yang amatur apabila projek Will dan Evelyn berjaya sampai terbinanya makmal canggih selepas bertahun-tahun tanpa berjaya dikesan langsung? Hello!

Transcendence mula terbarai dan semakin terasa mengantuk selepas babak-babak kejayaan penciptaan Will versi P.I.N.N dan penjejakan havoc oleh kumpulan R.I.F.T. dimana kronologi pembinaan bangunan berteknologi tinggi, Brightwood Data Center oleh arahan dan seliaan Evelyn di sebuah pekan kecil terpencil.

Di situ, penceritaan filem ini seperti hilang punca dan dorman dimana yang dipaparkan seiras filem pendek cedokan dari kesunyian dan kebergantungan watak Theodore Twombly kepada Samantha dalam filem Her (2013) apabila Evelyn semakin mempercayai kewujudan dan kesempurnaan Will yang seolah ‘dilahirkan’ semula.

Persoalannya adakah ‘Will’ ialah sebenar-benar Will Caster? Jawapan ada di hujung filem dari monolog voice-over oleh Will dan Max.

Dari sudut lakonan, Johnny Depp awalnya sebagai seorang saintis pakar komputer bolehlah tahan tetapi semakin kaku dan biasa-biasa sahaja selepas ‘terperangkap’ dalam ruang lakonan terhad di skrin komputer di makmal itu dengan mimik muka yang tanpa perasaan sebab dia hanyalah data komputer. Yang sangat menyerlah ialah lakonan oleh Rebecca Hall dan Paul Bettany yang terbukti mampu beremosi. Yang lain-lain, sekejap ada sekejap tiada dan segera mudah dilupakan.

Pujian boleh diberikan selain sinematografi yang bagus ialah beberapa babak ber-CGI penyebaran zarah-zarah, molekul-molekul dan partikel-partikel yang berterbangan dan bertebaran ke udara. Best lah! Aksi-aksi pergaduhan, tembak-menembak dan kejar-mengejar ke babak-babak akhir juga mampu menyegarkankan semula rasa kekontangan penontonan filem ini.

“The internet was meant to make the world a smaller place. But it actually feels smaller without it” kata Max Waters. Mungkin filem ini akan menjadi ‘cult’ kepada generasi cyberpunk tegar yang begitu taksub kepada internet suatu hari nanti, di masa akan datang. Siapa tahu?

Transcendence ialah filem yang bercita-cita besar dengan bajet yang besar, tetapi memberi impak yang agak kecil. Saya suka. Saya tak suka. Bercampur-baur.


KAX, Teman Baik Selebriti Kini Boleh Jadi BFF Anda Pula!

Sejak beberapa hari kebelakangan ini kalau anda perasan, ramai selebriti kesayangan anda dilihat sentiasa bersama patung comel Kax untuk menemani mereka ke mana mana sahaja — makan, tidur, pergi gym, melancong dan sebagainya.

Kami sendiri tertanya tanya apakah sebenarnya Kax ini dan melalui apa yang kami tahu, Kax bukan hanya ada satu tetapi lapan variasi yang masing masing mempunyai karakter dan gaya tersendiri. Sesuai untuk menjadi teman kepada sesiapa pun.

Ini Nad Zainal bersama Kax bernama Dolly yang kami pasti karakternya sebagai seorang yang nakal dan kelakar namun dalam gayanya yang suka bermain main, tidak bermakna Dolly tidak mahu serius untuk berjaya.

Buat Nad Zainal, Dolly memang teman baik yang memahami — lihat sahaja mimik wajah mereka, boleh kelihatan serupa. Heh.

Untuk Najwa Latif pula, Kax bernama Peachy ini menjadi pilihan beliau untuk bergelar BFF kerana perwatakan yang senyap dan tidak suka kecoh namun suka membiarkan kejayaan menjadi ‘jurucakap’.

Peachy juga khabarnya satu karakter yang mampu bertegas jika keadaan memerlukan, satu sifat positif yang dikongsi Najwa Latif. Seorang lagi selebriti yang memilih Peachy adalah Qi Razali.

Ahli perniagaan dan juga selebriti berjaya seperti Fizo Omar pastinya mahukan Kax seperti Foxy kerana ianya tahu dengan jelas apa yang dimahukan dalam hidup — ciri positif seorang yang mahu berjaya dan anda tidak akan mahu menjadi penghalang kepada keinginan mereka. Bahaya!

Jika anda mencari BFF sebagai teman untuk berjaya setiap hari, Foxy yang juga menjadi pilihan Iqram Dinzly, Hanis Zalikha dan Erin Malik ini pasti menjadi pilihan. Kita semua perlukan BFF begini.

Di mana kita semua boleh dapatkan patung comel Kax ini kerana maklumat yang berjaya kami temui hanya memberikan laman web rasmi Kax di www.kax.com.my dan ya, kami sendiri masih mencari.

Di sana anda boleh mengetahui kesemua lapan karakter Kax yang bakal (sudah?) berada di pasaran kini dan kami juga bakal berusaha mengumpul kesemuanya kerana terlalu comel dan bersifat positif untuk dilepaskan sebagai BFF.

Sebentar, apa yang kami jumpa juga sebenarnya agak mengejutkan. Ada beberapa edisi khas Kax sudah mula dijual di laman web eBay dengan harga yang sangat eksklusif. Boleh menangis mahu pecahkan tabung untuk beli. Sila maklumkan kepada kami jika jumpa yang lebih murah.

Kax yang mana akan menjadi pilihan anda untuk bergelar teman baik atau BFF sepanjang masa?